
[bookmark: _Toc118275692]HYRJE
Ky Akt Themelimi dhe Statut (“Statuti”) nënshkruhet dhe miratohet më [●] 2022 (“Data e Themelimit”) nga dhe ndërmjet:
(1) “EAGLE HILLS REAL ESTATE DEVELOPMENT” sh.p.k, shoqëri me përgjegjësi të kufizuar me seli në Administrata 8 - Porti i Durrësit, Rruga Tregtare, Lagjia Nr. 1, Durrës, Shqipëri, me numër identifikimi NUIS M11726006H, përfaqësuar për efekt të këtij Statuti nga Z. Mohamed Ali Rashed Alabbar, në cilësinë e përfaqësuesit ligjor (më poshtë “Eagle Hills”); dhe
(2) “ALBANIAN SEAPORTS DEVELOPMENT COMPANY” sha, shoqëri aksionare, e themeluar në Republikën e Shqipërisë, me adresë në Durrës, Rruga Tregtare, Lagja Nr. 1, Republika e Shqipërisë, me numër NUIS M21929501T, përfaqësuar në këtë Marrëveshjeje nga Z. Erlis Hereni, në cilësinë e përfaqësuesit ligjor (në vijim“ASDC”);
Eagle Hills dhe ASDC, quhen secili veçmas si “Aksionar” dhe së bashku referohen si “Aksionerët”.
[bookmark: _Ref471463300][bookmark: _Toc118275693]
PËRKUFIZIMET DHE PËRDORIMI
[bookmark: _Ref473808939][bookmark: _Toc118275694]Përkufizime
Fjalët me germa të mëdha në këtë Statut, që nuk janë përkufizuar në vijim, kanë kuptimin e përcaktuar në Marrëveshjen Kuadër.
Termat e mëposhtëm, për efekt të këtij Statuti dhe Shtojcave të këtij Statuti, kanë kuptimet e mëposhtme:
“ASDC” ka kuptimin që i është dhënë në Hyrjen e këtij Statuti.
“Buxhet” nënkupton buxhetin aktual të shpenzimeve kapitale dhe buxhetin operativ të miratuar në Mbledhjen e Aksionerëve në përputhje me propozimin e Këshillit Mbikëqyrës, siç mund të ndryshohet herë pas here në përputhje me Marrëveshjen Kuadër, i  paraqitur nga Drejtori dhe miratuar në Mbledhjen e Asamblesë/Këshillin Mbikëqyrës në përputhje me Neni 4.06  (Vendimet e Rendësishme).
“Biznes” nënkupton zhvillimin e një niveli të  klasit botëror të një rezorti të pasurive të paluajtshme për përdorime të ndryshme si edhe të marinës në Territorin e Projektit, në përputhje me Master Planin dhe Master Planin e Marinës, si dhe operimin dhe menazhimin e veprimtarive të ndryshme të biznesit në përputhje me Planin e Biznesit dhe Planin e Biznesit për Marinën.
“Thirrje për Kapital” ka kuptimin e përcaktuar te Neni 7.03  (b)  (Kontribute Shtesë; Thirrje për Kontribut në Kapital) të këtij Statuti.
“Kryetar” ka kuptimin e përcaktuar te Neni 5.01  (a)  (Anëtarët dhe Autoriteti i Këshillit Mbikëqyrës; Numri i Anëtarëve) në këtë Statut.
[bookmark: _Hlk111552040]“Komitet” ka kuptimin që i është dhënë te Error! Reference source not found.(Komitetet) të këtij Statuti.
“Kostot e Pastrimit të Territorit për Shoqërinë” ka kuptimin që i është dhënë te Neni 8.02  (Rimbursimi i Kostove të Pastrimit të Territorit të Shoqërisë ) në këtë Statut.
“Ligji për Shoqëritë Tregtare” nënkupton ligjin shqiptar për Shoqëritë Tregtare (Ligji Nr. 9901/2008, i ndryshuar herë pas here).
“Shoqëri” nënkupton Durrës Marina sh.a, një shoqëri aksionare të themeluar sipas këtij Statuti nga ASDC-ja dhe Eagle Hills-i dhe e regjistruar në Regjistrin Tregtar, me qëllim të vetëm zhvillimin dhe operimin e Biznesit.
“Informacion Konfidencial” ka kuptimin që i është dhënë te Neni 12.01  (Informacion Konfidencial) të këtij Statuti.
“Kontribut në Natyrë” ka kuptimin që i është dhënë te Neni 7.04  (Kontribute në Natyrë) të këtij Statuti.
“Njoftimi për Bllokimin” ka kuptimin që i është dhënë te Neni 4.08  (d)  (Mekanizmi i Zhbllokimit; Njoftimi për Bllokimin) të këtij Statuti.
“Njoftim për Zgjidhjen e Bllokimit” ka kuptimin që i është dhënë te Neni 4.08  (f)  (Mekanizmi i Zhbllokimit; Ushtrimi i Shitjes/Blerjes) të këtij Statuti.
“Periudha e Zgjidhjes së Bllokimit” ka kuptimin që i është dhënë te Neni 4.08  (f)  (Mekanizmi i Zhbllokimit; Ushtrimi i Shitjes/Blerjes) të këtij Statuti.
“Bllokim” ka kuptimin që i është dhënë te Neni 4.08  (b)  (Mekanizmi i Zhbllokimit; Bllokimi) të këtij Statuti.
“Zëvendësdrejtor” është zëvendësdrejtori i Shoqërisë, i emëruar sipas dispozitave te Neni 6.01  (Emërimi) i këtij Statuti.
“Plane të Detajuara Biznesi” nënkupton secilin Plan të Detajuar të Biznesit të Fazës 1 ose Plan të Detajuar të Biznesit të Fazës 2, sipas kontekstit.
“Drejtor” është administratori i Shoqërisë, i emëruar sipas dispozitave te Neni 6.01  (Emërimi) i këtij Statuti.
“Eagle Hills” ka kuptimin që i është dhënë në Hyrjen e këtij Statuti.
“Institucion Financiar” është çdo ent ligjor, i zgjedhur nga Aksionerët sipas parashikimeve te Neni 4.06  (a)  (21)  (Vendime të Rendësishme), që financon borxhin e Shoqërisë ose rifinancon Shoqërinë në kuadër të Projektit, si dhe pasardhësit e tyre të autorizuar sipas rregullave, duke përfshirë agjentin ose administratorin e këtij subjekti ose subjekteve, dhe duke përfshirë edhe një aksionar ose filial të një aksionari, në përputhje me marrëveshjen(t) e financimit që do të nënshkruhen nga Shoqëria.
“Vit Fiskal” i Shoqërisë (i) lidhur me vitin e parë fiskal, është periudha nga Data e Themelimit të Shoqërisë deri më 31 dhjetor 2022, dhe (ii) lidhur me vitin e dytë fiskal dhe çdo vit të mëvonshëm fiskal, është çdo periudhë dymbëdhjetë (12) mujore që përfundon më 31 dhjetor.
“Data e Themelimit” ka kuptimin që i është dhënë në Hyrje.
“Marrëveshje Kuadër” është Marrëveshja Kuadër midis Qeverisë së Shqipërisë, Eagle Hills Real Estate Development, ASDC-së dhe NSHMI Development L.L.C, si dhe ndryshimet dhe shtojcat e saj, të miratuara nga Kuvendi i Republikës së Shqipërisë me Ligjin Nr. [●], datë [●], përfshirë si Aneksi 1 i këtij Statuti.
	“Plani i Biznesit për Marinën” ka kuptimin që i është dhënë në Marrëveshjen për Marinën.
“Master Plani për Marinën” ka kuptimin që i është dhënë në Marrëveshjen për Marinën.
“Anëtarë” ka kuptimin që i është dhënë te Neni 5.01  (a)  (Anëtarët dhe Autoriteti i Këshillit Mbikëqyrës; Numri i Anëtarëve) në këtë Statut.
“Njoftim Shitjeje” ka kuptimin që i është dhënë te Neni 10.05  (a)  (Procedurat e Transferimit; Njoftimi i Shitjejeve) në këtë Statut.
“Konsideratë Oferte” ka kuptimin që i është dhënë te Neni 10.05  (a)  (Procedurat e Transferimit; Njoftimi i Shitjejeve) në këtë Statut.
“Kushtet e Ofertës” ka kuptimin që i është dhënë te Neni 10.05  (a)  (Procedurat e Transferimit; Njoftimi i Shitjejeve) në këtë Statut.
“Aksion i Ofruar” ka kuptimin që i është dhënë te Neni 10.05  (a)  (Procedurat e Transferimit; Njoftimi i Shitjejeve) në këtë Statut.
“Person” nënkupton çdo individ, firmë, shoqëri, ent ligjor, fond, fondacion, trust ose ent tjetër i ngjashëm, Ent Qeveritar ose sipërmarrje tjetër e përbashkët, shoqatë apo partneritet (pavarësisht nëse kanë ose jo personalitet juridik të veçantë).
“Transferim i Ndaluar” ka kuptimin që i është dhënë te Neni 10.06  (e)  (E drejta e parablerjes e Aksionarit Jo-shitës në Transferimet e Kufizuara; Mospajtimi) të këtij Statuti.
“Transaksion i Propozuar” ka kuptimin që i është dhënë te Neni 10.05  (b)  (Procedurat e Transferimit; Kushtet për Transferimin) të këtij Statuti.
“Blerës” ka kuptimin që i është dhënë te Neni 10.05  (b)  (Procedurat e Transferimit; Kushtet për Transferimin) të këtij Statuti.
“Kthim Përgjigjeje” ka kuptimin që i është dhënë te Neni 10.06  (a)  (E drejta e parablerjes e Aksionarit Jo-shitës në Transferimet e Kufizuara; Kthim Përgjigjeje për Njoftimin e Shitjes) të këtij Statuti.
“Aksionar Shitës” ka kuptimin që i është dhënë te Neni 10.05  (b)  (Procedurat e Transferimit; Kushtet për Transferimin) të këtij Statuti.
“Bordi i Zgjidhjes së Aksionerëve” ka kuptimin e përcaktuar te Neni 4.08  (e)   (Mekanizmi i Zhbllokimit; Bordi i Zgjidhjes së Mosmarrëveshjeve të Aksionerëve) të këtij Statuti.
“Aksionar” ka kuptimin që i është dhënë në Hyrje të këtij Statuti. 
“Mbledhje e Asamblesë” nënkupton mbledhjen e përgjithshme të Aksionerëve të Shoqërisë.
“Statut” nënkupton këtë Statut.
“Këshill Mbikëqyrës” nënkupton këshill mbikëqyrës të Shoqërisë.
“Njoftim për Bashkëshitje” ka kuptimin që i është dhënë te Neni 10.07  (d)  (E drejta e Bashkëshitjes; Njoftim për Bashkëshitje) të këtij Statuti.
“Ofertë për Bashkëshitje” ka kuptimin që i është dhënë te Neni 10.07  (b)  (E drejta e Bashkëshitjes; Detyrim për Blerje) të këtij Statuti.
“E drejtë për Bashkëshitje” ka kuptimin që i është dhënë te Neni 10.07  (a)  (E drejta e Bashkëshitjes; E drejtë për Bashkëshitje) të këtij Statuti.
“Zotimi për Kapital në të Holla” ka kuptimin që i është dhënë te Neni 7.03  (Kontribute Shtesë; Kontributi Shtesë në Kapital i Eagle Hills-it) të këtij Statuti.
“Transferim” ka kuptimin që i është dhënë te Neni 10.01  (Kufizime të Përgjithshme Transferimesh) të këtij Statuti.
“Transferime të Pakushtëzuara” ka kuptimin që i është dhënë te Neni 10.03  (a)  (Transferime të Pakushtëzuara; Transferime të Pakushtëzuara) të këtij Statuti.
“Heqje Dorë” ka kuptimin që i është dhënë te Neni 13.07  (Ndryshime; Heqja Dorë) të këtij Statuti.
[bookmark: _Ref471462983][bookmark: _Ref471462984][bookmark: _Ref471463027][bookmark: _Ref471463537][bookmark: _Toc118275695]Përdorimi i Përgjithshëm; Interpretimi
Kurdo që kërkohet nga konteksti, çdo përemër përfshin format përkatëse të gjinisë mashkullore, femërore, dhe asnjanëse.
 Fjalët në numrin njëjës ose shumës përfshijnë shumësin ose njëjësin, sipas rastit.
Të gjitha referencat në lidhje me një Kre, Nen, Paragraf, Shtojcë dhe Aneks konsiderohen referenca të Kreve, Neneve, Paragrafëve, Shtojcave dhe Anekseve të këtij Statuti, përveç rasteve kur konteksti e kërkon ndryshe.
Fjalët “përfshij”, “përfshin”, dhe “duke përfshirë”, do të interpretohen sikur ndiqen nga togfjalëshi “pa u kufizuar”. Fjalët “të këtij dokumenti”, “në këtë dokument”, dhe “në kuadër të këtij dokumenti”, si dhe fjalë me ngjyrime të ngjashme kur përdoren në këtë Statut, i referohen Statutit si një i tërë, dhe jo dispozitave të veçanta në Statut.
 Përveç rasteve kur parashikohet shprehimisht ndryshe në këtë dokument, çdo ligj, akt normativ ose rregullore që përcaktohet ose përmendet në këtë dokument, nënkupton atë statut ose ligj, akt normativ ose rregullore sipas ndryshimeve, modifikimeve ose shtesave të herëpashershme, duke përfshirë edhe pasimin nga ligje, akte normative ose rregullore të mëvonshme.
Nëse ndonjë dispozitë në këtë dokument parashikon që një Aksionar do të sigurohet që diçka është bërë ose nuk është bërë, ky term “siguroj” ose “shkakton që të ndodhë”, do të interpretohet si një premtim detyrues i palës që e bën këtë premtim.
Referencat ndaj një “personi” interpretohen si përfshirje e çdo individi, firme, shoqërie, enti ligjor, fondi, fondacioni, trusti ose enti tjetër të ngjashëm, institucioni publik ose sipërmarrjeje tjetër të përbashkët, shoqate apo partneriteti (pavarësisht nëse kanë ose jo personalitet juridik të veçantë).
[bookmark: _Toc118275696]
ORGANIZIMI I SHOQËRISË DHE ÇËSHTJET PËRKATËSE
[bookmark: _Ref473802761][bookmark: _Toc118275697]Organizimi
Përmes këtij dokumenti, ASDC-ja dhe Eagle Hills-i bien dakord të themelojnë bashkërisht një shoqëri aksionare me ofertë private, në zbatim të Ligjit për Shoqëritë Tregtare, për qëllimet dhe për objektin e parashikuar në këtë Statut. Aksionerët do të paraqesin pa vonesa dokumentet e nevojshme pranë Regjistrit Tregtar, me qellim themelimin dhe administrimin e Shoqërisë siç mund të jetë e nevojshme ose e kërkueshme sipas Legjislacionit të Zbatueshëm.

[bookmark: _Toc118275698]Struktura e Shoqërisë
Struktura organizative e shoqërisë do të përmbushi kërkesat e sistemit me dy nivele të administrimit, në zbatim të Ligjit për Shoqëritë Tregtare. Organet e Shoqërisë përbëhen nga Mbledhja e Asamblesë, Këshilli Mbikëqyrës dhe Drejtori.
[bookmark: _Toc118275699]Emri i shoqërisë
Shoqëria do të ushtrojë Biznesin me emrin Durrës Marina Sh.A. Shoqëria gjithashtu mund ta ushtrojë Biznesin me çdo emër tjetër të dakordësuar në Mbledhjen e Asamblesë.

[bookmark: _Ref473802842][bookmark: _Ref473808508][bookmark: _Toc118275700]Qëllimi/Funksionimi i Biznesit
Qëllimi. Qëllimi i vetëm i Shoqërisë është të ushtrojë Biznesin.
Asnjë veprimtari jashtë Biznesit. Shoqëria do të ketë të gjithë autoritetin e duhur që gjykohet i arsyeshëm,  i përshtatshëm ose i dobishëm për ushtrimin dhe administrimin e Biznesit dhe çështjeve përkatëse, sipas termave dhe kushteve të këtij Statuti. Shoqëria nuk do të përfshihet në asnjë veprimtari jashtë objektit të Biznesit përveçse nëse vendoset ndryshe nga Mbledhja e Asamblesë.
Përputhshmëria me Statutin dhe Planet e Detajuara të Biznesit. Shoqëria do të ushtrojë Biznesin në përputhje me termat dhe kushtet e këtij Statuti dhe, për sa nuk bie ndesh me termat dhe kushtet e këtij Statuti, me parashikimet më aktuale dhe relevante të Planit të Detajuar të Biznesit.
[bookmark: _Toc118275701]Selia e Biznesit 
Selia. Vendndodhja kryesore e Biznesit të Shoqërisë është [●]. Shoqëria mund të ketë zyra të tjera, në vende të tjera që mund të përcaktohen rast pas rasti nga Mbledhja e Asamblesë.
Email. Adresa e Shoqërisë për qëllime të komunikimit elektronik është: [●].
Faqja e internetit. Faqja e internetit e Shoqërisë është: [●].
[bookmark: _Toc118275702]Kohëzgjatja
Fillimi. Shoqëria do ta fillojë veprimtarinë në datën e regjistrimit të saj në Regjistrin Tregtar të Qendrës Kombëtare të Biznesit të Shqipërisë, në varësi të përmbushjes së kërkesave të themelimit të parashikuara te Neni 2.01  (Organizimi) të këtij Statuti.
Kohëzgjatja. Kohëzgjatja e Shoqërisë vijon për një periudhë të pacaktuar, ose deri në mbylljen e Shoqërisë sipas parashikimeve në këtë Statut, akteve të nxjerra në bazë të tij, ose siç parashikohet ndryshe nga Legjislacioni i Zbatueshëm.
[bookmark: _Toc118275703]Bashkëpunimi i Aksionerëve/Shpenzimet e Themelimit
Bashkëpunimi për formimin e Shoqërisë. Aksionerët bien dakord se do të bashkëpunojnë me njëri-tjetrin për të organizuar, krijuar, regjistruar dhe licensuar Shoqërinë, në mënyrë që Shoqëria të mund të arrijë qëllimin e vet të Biznesit. Aksionerët do të nënshkruajnë dokumente të tjera dhe të mëtejshme, dhe ndërmarrin veprime të tjera dhe të mëtejshme që mund të jenë të nevojshme ose të dobishme për të zbatuar veprimet e parashikuara në këtë dokument. Secili Aksionar bie dakord të bëjë përpjekjet më të mira të arsyeshme për promovimin e Biznesit të Shoqërisë dhe bie dakord që të veprojë nën frymën e bashkëpunimit, besimit dhe sigurisë reciproke.
[bookmark: _Ref474366044]Shpenzimet. Aksionerët bien dakord që, duke filluar nga Data e Themelimit, do të mundësojnë të gjitha shpenzimet e nevojshme për krijimin dhe regjistrimin e Shoqërinë në proporcion me pjesën përkatëse të aksioneve që zotërojnë.
[bookmark: _Toc118275704]
AKSIONERËT
[bookmark: _Toc118275705]Aksionerët
Duke nisur nga Data e Themelimit, ASDC-ja dhe Eagle Hills-i do të jenë Aksionerët e Shoqërisë. Në varësi të kushteve të këtij Statuti, sipas rastit, një Person i ri mund të pranohet si Aksionar, por me kusht që secili Aksionar i ri të nënshkruajë një dokument të përshtatshëm sipas së cilit Aksionari i ri bie dakord të zbatojë termat dhe kushtet e këtij Statuti, siç mund të ndryshohet kohë pas kohe. 
[bookmark: _Toc118275706]Ndërprerja e të qenurit Aksionar
Dorëheqja e personave përkatës të emëruar. Nëse një Aksionar ndalon së qenuri Aksionar, atëherë, pas Transferimit të përqindjes përkatëse të aksioneve, ai do të sigurojë dorëheqjen e të gjithë personave përkatës të emëruar nga ai, duke përfshirë, sipas rastit, Drejtorin dhe të emëruarit në pozicionet e Këshillit Mbikëqyrës. Nëse kërkohet nga Aksionari që vazhdon të jetë i tillë, Aksionari që largohet do të kryejë të gjitha veprimet dhe do të nënshkruajë të gjitha dokumentet që mund të nevojiten për të siguruar dorëheqjen ose largimin e personave nga pozicionet përkatëse në kohën e duhur.
Mosmbajtja e përgjegjësisë nga Shoqëria. Këto dorëheqje do të hyjnë në fuqi pa asnjë përgjegjësi për Shoqërinë, për kompensim për humbjen e pozicionit ose për arsye të tjera. Me largimin e personave të emëruar, Aksionari që kryen largimin, dëmshpërblen plotësisht dhe mbron Aksionarin tjetër dhe Shoqërinë nga të gjitha pretendimet e personit të shkarkuar ose të larguar nga pozicioni për largim të padrejtë ose të gabuar, që mund të vijnë si pasojë e largimit në fjalë.
[bookmark: _Toc118275707] 
MBLEDHJA E ASAMBLESË
[bookmark: _Ref473806868][bookmark: _Ref473806955][bookmark: _Ref473806965][bookmark: _Ref473807606][bookmark: _Ref473807616][bookmark: _Toc118275708]Mbledhja e Asamblesë
Mbledhja e Asamblesë është autoriteti më i lartë vendimmarrës i Shoqërisë. Mbledhja e Asamblesë drejtohet nga kryetari i Mbledhjes së Asamblesë, i cili caktohet në çdo mbledhje në përputhje me Ligjin për Shoqëritë Tregtare
[bookmark: _Toc118275709]Njoftimet dhe Vendi
Thirrja e mbledhjes. Mbledhja e Asamblesë mund të thirret nga Këshilli Mbikëqyrës, Drejtori ose nga çdo Aksionar që zotëron përqindjen e nevojshme sipas Ligjit për Shoqëritë Tregtare. 
Njoftimi për mbledhje. Të gjitha njoftimet për thirrjen e Mbledhjeve të Asamblesë kryhen sipas parashikimeve të Ligjit për Shoqëritë Tregtare, përmes njoftimit të dërguar me letër rekomande (postë të gjurmueshme) dhe njëkohësisht të dërguar me faks ose email, me kërkesë konfirmimi. Njoftimi përcakton orën, vendin, programin, vendimet e propozuara me materialin mbështetës përkatës, kërkesat për kuorimin e nevojshëm për mbledhjen e propozuar si dhe çdo kërkesë tjetër të Ligjit për Shoqëritë Tregtare.
Shpeshtësia e mbledhjeve. Mbledhja e Asamblesë mbahet të paktën një herë në vit. 
Vendi. Mbledhjet e Asamblesë mbahen në selinë e Shoqërisë, ose virtualisht nëpërmjet mjeteve telefonike/elektronike ose në çdo vend tjetër të propozuar dhe të dakordësuar bashkërisht nga Aksionerët.
Mbledhjet telefonike. Mbledhjet e Asamblesë mund të zhvillohen me anë të konferencave telefonike, platformave video ose mjeteve të ngjashme të komunikimit për aq kohë sa të gjithë Personat pjesëmarrës në mbledhje të tilla e dëgjojnë njëri-tjetrin gjatë mbledhjeve. Pjesëmarrja në Mbledhjen e Asamblesë nëpërmjet konferencave telefonike, platformave video ose mjeteve të ngjashme të komunikimit, në përputhje me fjalinë pararendëse, do të konsiderohet si prani fizike në këto mbledhje. Kërkesat për kuorumin te Neni 4.04  (Kuorumi) do të aplikohen përkatësisht.
[bookmark: _Toc118275710]Përfaqësimi përmes autorizimit
Një Aksionar mund të përfaqësohet në Mbledhjen e Asamblesë nga një person tjetër i autorizuar. Autorizimi jepet me shkrim vetëm për një Mbledhje Asambleje dhe do të konsiderohet se përfshin edhe mbledhjet e mëtejshme me të njëjtin rend dite.
[bookmark: _Ref118269537][bookmark: _Toc118275711]Kuorumi
Kuorumi fillestar. Pjesëmarrja e Aksionerëve që përfaqësojnë pesëdhjetë për qind plus një (50% + 1) të totalit të të drejtave të votimit të të gjithë Aksionerëve të Shoqërisë me të drejtë vote është e nevojshme për të përbërë kuorumin.
Kuorumi i përsëritur. Në rast se Mbledhja fillestare e Asamblesë nuk arrin të krijojë kuorumin, mbledhja e radhës e Mbledhjes së Asamblesë do të mbahet jo më herët se dhjetë (10) ditë kalendarike dhe jo më vonë se tridhjetë (30) ditë kalendarike nga data në të cilën duhej të ishte mbajtur Mbledhja fillestare e Asamblesë. Në Mbledhjet e përsëritura të Asamblesë, prania e Aksionerëve që përfaqësojnë 33% (tridhjetë e tre për qind) të totalit të të drejtave të votimit të të gjithë Aksionerëve të Shoqërisë, përbën kuorumin. 
[bookmark: _Ref105497686][bookmark: _Ref105497822][bookmark: _Ref105497826][bookmark: _Ref105498023][bookmark: _Ref105498027][bookmark: _Toc118275712]Vendimmarrja në përgjithësi
Në përgjithësi, të gjitha vendimet e Mbledhjes së Asamblesë miratohen me pesëdhjetë për qind plus një votë (50% + 1) të votave në Mbledhjen e Asamblesë. 
[bookmark: _Ref118236267][bookmark: _Toc118275713]Vendimet e Rendësishme
[bookmark: _Ref111410906]Miratimet e Nevojshme për Vendimet e Rendësishme. Pavarësisht çdo parashikimi ndryshe në këtë Statut, vendimet e mëposhtme kalojnë vetëm nëse marrin miratimin e 75% (shtatëdhjetë e pesë për qind) të votave me të drejtë votimi:
Vendimi për të braktisur, reduktuar ose zgjeruar objektin e Projektit;
Vendimi për të braktisur, reduktuar ose zgjeruar objektin e Biznesit;
Miratimi ose ndryshimi i Buxhetit, sipas parashikimeve të bëra te Neni 4.08  (Mekanizmi i Zhbllokimit) i këtij Statuti;
[bookmark: _Ref105497614]Miratimi ose ndryshimi i Master Planit të Detajuar të Fazës 1, Planit të Biznesit të Fazës 1, Master Planit të Detajuar të Fazës 2, Planit të Biznesit të Fazës 2, Master Planit të Marinës dhe/ose Planit të Biznesit të Marinës;
Miratimi i ndryshimit të objektit, selisë së regjistruar, objektit të veprimtarisë ose formës ligjore të Shoqërisë;
Miratimi për zmadhimin ose zvogëlimin e kapitalit të Shoqërisë ose elementeve të tjera që mund të ndikojnë negativisht përqindjen e aksioneve të zotëruara nga ASDC-ja;
Miratimi i pagesave të shpërndarjes së fitimeve dhe/ose dividendëve, mbulimit të humbjeve ose i ndryshimeve të politikave lidhur me shpërndarjet;
Emetimi i instrumenteve shtesë në Shoqëri (duke përfshirë opsionet, garancitë dhe të drejta të tjera për të marrë pjesë në letrat me vlerë të Shoqërisë), qoftë i natyrës së aksioneve, borxhit ose një hibrid i të dyve;
Pranimi i Aksionerëve shtesë, përveçse siç parashikohet specifikisht në këtë Statut;
Transferimi i aksioneve sipas dispozitave të parashikuara te KREU X (Transferimi i Aksioneve) dhe termave dhe kushteve të investimit nga një aksionar i ri;
Emërimi dhe largimi i anëtarëve të Këshillit Mbikëqyrës, me kusht që secili Aksionar do të mbështesë emërimin e anëtarit të ri të Këshillit Mbikëqyrës të propozuar nga Aksionari tjetër;
Kuotimi ose heqja e Shoqërisë nga bursa;
Vendime lidhur me bashkimin me përthithje, shkëputjen, ndarjen, veçimin, zgjidhjen, shitjen, blerjen ose ristrukturimin e Shoqërisë, ose me shitjen e të gjitha, ose thuajse të gjitha, aktiveve të veta ose shitja apo përthithja (përmes një ose disa transaksioneve) e aktiveve ose bizneseve të tjera, përveçse siç parashikohet në Planet e Detajuara të Biznesit;
Vendime lidhur me përfshirjen në sipërmarrje të përbashkëta ose partneritete të çdolloj forme, duke përfshirë partneritetet e heshtura ose çdo marrëveshje që i jep palës tjetër pjesë në fitimin e Shoqërisë, ose të drejtën e shpërblimit në varësi të shumës së fitimit;
Vendimet për likuidimin, mbylljen dhe aplikimin për hapjen e procedurës së falimentimit të Shoqërisë;
Miratimi i emërimit dhe largimit të audituesve të Shoqërisë sipas propozimit të Këshillit Mbikëqyrës;
Ndryshimet e Statutit ose dokumenteve të tjera qeverisëse të Shoqërisë;
Miratimet e “NewCos” ose themelimit të shoqërive bija të tjera si dhe dokumenteve përkatës për themelimin dhe regjistrimin e tyre (përfshirë ndryshimet që mund të pësojnë) si dhe kontributet në natyrë ose ndarjet më vete të një pjese të Biznesit, Territorit të Projektit ose aktiveve të tjera të Shoqërisë në “NewCos”;
Miratimi i një pengu ose Barrësimi tjetër të aksioneve ose një pjese të aksioneve të një Aksionari;
Miratimi i ndryshimit në periudhën kontabël dhe politikën e kontabilitetit të Shoqërisë;
[bookmark: _Ref111384208]Me përjashtim të parashikimit dhe përcaktimit konkretisht në Buxhet, dhënia e huave, mbartja ose miratimi i dispozitave për Borxh ose marrëveshje të lidhura më të, ose pagesat paraprake për, ose garantimet e detyrimeve të, ndonjë Personi nga Shoqëria (me përjashtim të filialeve në pronësi të plotë të Shoqërisë);
Shlyerja e parakohshme e Borxhit;
Fillimi i proceseve gjyqësore apo zgjidhja me mirëkuptim e çështjeve apo mosmarrëveshjeve thelbësore, jashtë veprimtarisë së zakonshme të Biznesit;
Blerja, shitja ose Barrësimi i pronës së paluajtshme ose aktiveve të tjera të Shoqërisë, nëse blerja, shitja ose Barrësimi në fjalë nuk kryhet në përputhje me Planet e Detajuara të Biznesit të miratuara;
Punësimi, largimi nga puna ose zëvendësimi i Supervizorit të Pavarur në kuadër të Marrëveshjes së Marinës;
Përveçse kur parashikohet dhe identifikohet specifikisht nga Buxheti, kryerja e shpenzimeve kapitale përtej shumës maksimale prej dy (2) milionë eurosh në ndonjë Vit Fiskal;
Lidhja e marrëveshjeve që kanë të bëjnë me, ose që faktikisht kufizojnë veprimtaritë që mund të kryhen nga një Aksionar ose Personat e Lidhur me të.
Kuorumi i nevojshëm për Vendimet e Rendësishme. Me qëllim shmangien e çdo dyshimi, në Mbledhjet e Asamblesë ku shqyrtohet dhe votohet për vendime lidhur me çështjet e renditura në paragrafin (a)  të këtij Neni 4.06  (Vendimet e Rëndësishme) duhet të ekzistojë një kuorum prej të paktën 75% (shtatëdhjetë e pesë për qind) të votave me të drejtë votimi.
[bookmark: _Toc118275714]Procesverbali i Mbledhjes
Përmbajtja e kërkuar e procesverbalit të Mbledhjes. Aksionerët do të sigurojnë mbajtjen e procesverbalit të Mbledhjes së Asamblesë.  Procesverbali do të përmbajë të paktën emrin e regjistruar të Shoqërisë, vendin dhe orën, emrin e kryetarit të Mbledhjes së Asamblesë dhe personin që mban procesverbalin, përshkrimin e shkurtër të çdo çështjeje në program, rezultatet e votimit për secilën pikë të programit, numrin e votave pro, kundër dhe abstenimet për vendimin përkatës, kundërshtimet e Aksionerëve, ose qëndrimet e kundërta të Aksionerëve dhe kundërshtimet e Drejtorit ose Zëvendësdrejtorit, si dhe listën e Aksionerëve dhe personave të tjerë pjesëmarrës në seancën e Mbledhjes së Asamblesë. 
Dërgimi i procesverbalit tek Aksionerët. Procesverbali do të nënshkruhet nga kryetari i seancës së Mbledhjes së Asamblesë dhe mbajtësi i procesverbalit dhe do t’u dërgohet të gjithë Aksionerëve brenda një afati të arsyeshëm pas mbajtjes së Mbledhjes së Asamblesë përmes postës, faksit ose email-it.
Gjuha e hartimit të procesverbalit. Procesverbali i Mbledhjes së Asamblesë do të hartohet zyrtarisht në dy gjuhë: shqip dhe anglisht. Në rast mospërputhjeje ndërmjet versionit në shqip dhe anglisht do të mbizotërojë versioni në gjuhën angleze.
[bookmark: _Ref105497387][bookmark: _Toc118275715]Mekanizmi i Zhbllokimit
0. Përpjekjet në mirëbesim. Aksionerët bien dakord të bëjnë përpjekjet e tyre më të mira për të zgjidhur mosmarrëveshjet në mirëbesim dhe në një mënyrë që nuk bllokon apo cenon bashkëpunimin e Aksionerëve në organet drejtuese të Shoqërisë. Aksionerët bien dakord t’i zgjidhin mosmarrëveshjet lidhur me vendimet e biznesit në nivel Shoqërie, sipas parashikimeve të këtij Neni.
0. [bookmark: _Ref99452011]Mosmarrëveshje lidhur me Buxhetin. Nëse arsyeja për Bllokimin do të jetë mosmarrëveshja e Aksionerëve lidhur me Buxhetin, Palët  bien dakord se ndërsa Aksionerët do të përpiqen të zgjidhin mosmarrëveshjen, Shoqëria do të vazhdojë të ushtrojë aktivitetin duke përdorur (i) për aq sa Aksionerët kanë qenë në gjendje të arrijnë një marrëveshje lidhur me ndonjë pjesë të buxhetit të ri, atë pjesë për të cilën ka marrëveshje, dhe (ii) për ato zëra buxhetorë për të cilët nuk ka marrëveshje, Buxhetin e miratuar më parë nga Aksionerët si bazë, duke lejuar një devijim deri në dhjetë për qind (10%) nga zërat buxhetor të miratuar më parë.
Bllokimi. Do të konsiderohet që ndodh një Bllokim nëse Mbledhja e Asamblesë nuk mund të miratojë vendime lidhur me çështjet e përcaktuara te Neni 4.06  (Vendimet e Rendësishme), pasi më parë është mbledhur dy herë të tjera për të njëjtën çështje (“Bllokimi”).
[bookmark: _Ref99452042][bookmark: _Ref111553507]Njoftimi i Bllokimit. Nëse ka ndodhur Bllokimi,  secili Aksionar, pa vonesë pas ndodhjes së Bllokimit,  do të njoftojë Aksionarin tjetër se ka ndodhur Bllokimi duke e përshkruar Bllokimin dhe duke përcaktuar shkaqet e Bllokimit (“Njoftimi i Bllokimit”).
[bookmark: _Ref118268086]Bordi i Zgjidhjes së Mosmarrëveshjeve të Aksionerëve. Brenda dhjetë (10) Ditëve Pune nga marrja e Njoftimit të Bllokimit, çështja do të  referohet nga njoftuesi i Bllokimit për zgjidhje tek administratori i Eagle Hills-it dhe individi i caktuar për këtë qëllim nga Qeveria e Shqipërisë (“Bordi i Zgjidhjes së Mosmarrëveshjeve të Aksionerëve”). Bordi i Zgjidhjes së Mosmarrëveshjeve të Aksionerëve do të bëjë përpjekjet më të mira dhe pa vonesa të arsyeshmë do të negociojë në mirëbesim një zgjidhje për Bllokimin me qëllim shmangien e konfliktit. Bordi i Zgjidhjes së Mosmarrëveshjeve të Aksionerëve mund të thërrasë ekspertë të mirënjohur për çështjet që kanë shkaktuar Bllokimin, me qëllim që këta ekspertë të ofrojnë këshillim për zgjidhjen e Bllokimit. Nëse Bordi i Zgjidhjes së Mosmarrëveshjeve të Aksionerëve do të arrijë një marrëveshje, Aksionerët do të sigurojnë që Mbledhja e Asamblesë do të miratojë vendimin siç është dakordësuar nga Bordit i Zgjidhjes së Mosmarrëveshjeve të Aksionerëve.
[bookmark: _Ref99452023]Ushtrimi i shitjes/blerjes. Nëse Bordi i Zgjidhjes së Mosmarrëveshjeve të Aksionerëve nuk arrin ta zgjidhë Bllokimin brenda gjashtëdhjetë (60) ditësh nga data e referimit të çështjes te Bordi i Zgjidhjes së Mosmarrëveshjeve të Aksionerëve sipas Paragrafit (e) (“Periudha e Zgjidhjes së Bllokimit”), Bordi i Zgjidhjes së Mosmarrëveshjeve të Aksionerëve do të njoftojë Aksionerët dhe Shoqërinë për moszgjidhjen e Bllokimit (“Njoftimi i Konfirmimit të Bllokimit”). Brenda gjashtëdhjetë (60) ditësh kalendarike nga, cilado të ndodhë më parë, (i) marrja e Njoftimit të Konfirmimit të Bllokimit, ose (ii) përfundimit të Periudhës së Zgjidhjes së Bllokimit:
Eagle Hills-i mund t’ia shesë përqindjen e aksioneve të veta në Shoqëri ASDC-së, ku në këtë rast, rregullat e Ushtrimit të Opsionit për Shitje, zbatohen mutatis mutandis; dhe
ASDC-ja mund të blejë përqindjen e aksioneve të Eagle Hills-it në Shoqëri, ku në këtë rast, rregullat e Ushtrimit të Opsionit për Blerje, zbatohen mutatis mutandis.
Përfundimi i të drejtës për të ushtruar shitjen/blerjen. Nëse Aksionerët nuk do të njoftojnë synimin e tyre për të ushtruar të drejtën përkatëse për të shitur/blerë brenda periudhës prej gjashtëdhjetë (60) ditësh kalendarike, të drejtat e tyre për të shitur/blerë sipas parashikimeve te Neni 4.08   (Mekanizmi i Zhbllokimit) do të shuhen, përveçse kur do të dakordësohet ndryshe nga Aksionerët.
Moskrijimi i Bllokimit artificial. Aksionerët nuk do të krijojnë në asnjë rrethanë Bllokim artificial, dhe as do të ushtrojnë, apo synojnë të ushtrojnë, të drejtat e veta në këtë Nen, kur një Bllokim do të jetë apo do të bëhet artificial. Për qëllime të këtij paragrafi, një Bllokim do të konsiderohet si artificial nëse shkaktohet nga një Aksionar që voton kundër ose i qëndron kundërshtimit të vet ndaj një propozimi (edhe pse interesat e këtij Aksionari nuk preken negativisht):
kryesisht ose thelbësisht me synimin për të penguar ose vonuar ushtrimin e duhur dhe eficient të biznesit të Shoqërisë; ose
në rastin kur kalimi ose miratimi i propozimit kërkohet për t’i mundësuar Shoqërisë ushtrimin e biznesit në mënyrë të përshtatshme dhe efikase me qëllim zhvillimin dhe komercializimin e Projektit.
Mitigimi i Veprimeve në rast Bllokimi. Kur ndodh një Bllokim dhe për sa kohë mbetet i pazgjidhur, secili Aksionar do të ndërmarri veprimet e nevojshme për të:
mos kryer veprime apo marrë vendime lidhur me çështjet në fjalë;
minimizuar pasojat negative të Bllokimit për Shoqërinë dhe për të siguruar se, qeverisja korporative e Shoqërisë, nuk cenohet thelbësisht nga Bllokimi; dhe
siguruar se biznesi, asetet dhe përgjegjësitë e Shoqërisë do të menazhohen në përputhje me Legjislacionin e Zbatueshëm dhe Marrëveshjen Kuadër, dhe njëkohësisht duke maksimizuar fitimin e Shoqërisë.
[bookmark: _Ref105492391][bookmark: _Toc118275716]
KËSHILLI MBIKËQYRËS
[bookmark: _Toc118275717]Anëtarësia dhe autoriteti i Këshillit Mbikëqyrës
[bookmark: _Ref111553144]Numri i anëtarëve. Në përputhje me Nenin 166 dhe vijues të Ligjit për Shoqëritë Tregtare, menazhimi i Biznesit, pasurisë dhe punëve të Shoqërisë, do të mbikëqyret nga Këshilli Mbikëqyrës i Shoqërisë, i përbërë nga pesë (5) anëtarë (“Anëtarët”), njëri prej të cilëve shërben si Kryetari i Këshillit (“Kryetari”).
Autoriteti. Anëtarët do të kenë autoritetin e përgjithshëm të mbikëqyrin dhe menazhojnë ose të kryejnë menazhimin e Shoqërisë, brenda objektit të Biznesit të përcaktuar në Neni 2.04  (Qëllimi/Funksionimi i Biznesit) të këtij Statuti.
[bookmark: _Ref111444393][bookmark: _Toc118275718]Emërimi i Anëtarëve të Këshillit Mbikëqyrës
[bookmark: _Ref473711469]  Anëtarësia e përcaktuar. Mbledhja e Asamblesë do të ketë të drejtë të emërojë Anëtarët, tre (3) prej të cilëve do të caktohen me propozimin e Eagle Hills-it dhe dy (2) do të caktohen me propozimin e ASDC-së.

Kryesimi i përcaktuar. Kryetari i Këshillit Mbikëqyrës do të emërohet me propozimin e Eagle Hills-it. Zëvendëskryetari do të emërohet me propozimin e ASDC-së.
Sigurimi i zgjedhjes së personave të përcaktuar. Secili Aksionar bie dakord të ndërmarrë të gjitha veprimet e nevojshme për zgjedhjen e personave të përcaktuar sipas parashikimive te Neni 5.02  (Emërimi i Anëtarëve të Këshillit Mbikëqyrës).
Kohëzgjatja. Secili Anëtar do të përzgjidhet për një kohëzgjatje prej 3 (tre) vitesh me të drejtë rizgjedhje.  Secili Anëtar do të shërbejë deri në momentin e dorëheqjes ose largimit nga detyra në përputhje me parashikimet e këtij Statuti.

Përbërja fillestare. Anëtarët e emëruar dhe Kryetari i Këshillit Mbikëqyrës do të  renditen te Shtojca 5.01.     Përbërja e Këshillit Mbikëqyrës), ku përcaktohen dhe Anëtarët e propozuar nga ASDC-ja dhe Eagle Hills-i.
Shpërblimi.  Anëtarëve të Këshillit Mbikëqyrës mund t’u jepet shpërblim. Nëse vendoset sa më sipër, shpërblimi do të jepet nga Mbledhja e Asamblesë, në përputhje me shumicën e votimit sipas Neni 4.05  (Vendimmarrja në përgjithësi) të këtij Statuti.
[bookmark: _Toc118275719]Largimi i Anëtarëve
Largimi me Vullnet. Anëtari mund të largohet menjëherë dhe kurdoherë për çfarëdo arsyeje.
Zëvendësimi. Nëse një Aksionar dëshiron të largojë ose zëvendësojë një Anëtar të Këshillit Mbikëqyrës të propozuar prej tij, atëherë Aksionari voton për largimin e këtij Anëtari dhe zgjedhjen e Anëtarit të ri të kandiduar nga ky Aksionar, pavarësisht nëse largimi ose zëvendësimi ka apo nuk ka shkak.
[bookmark: _Toc118275720]Dorëheqja dhe shkaqe të tjera 
Dorëheqja me Njoftim me Shkrim. Anëtari i Këshillit mund ta japë dorëheqjen kurdoherë, përmes një njoftimi me shkrim drejtuar Aksionarit dhe Shoqërisë. Përveçse kur përcaktohet ndryshe në këtë njoftim apo pëlqim, dorëheqja hyn në fuqi pas marrjes së njoftimit nga Aksionari që e ka caktuar Anëtarin.
Pozicioni i lirë. Nëse ka një pozicion të lirë në Këshillin Mbikëqyrës për çfarëdo arsyeje përveç largimit (vdekja, dorëheqja e një anëtari të Këshillit  Mbikëqyrës etj.), Aksionerët do të votojnë në favor të kandidatit të Aksionarit që e ka kandiduar për herë të parë anëtarin e pozicionit të lirë.
[bookmark: _Toc118275721]Thirrja e Mbledhjes së Këshillit Mbikëqyrës
[bookmark: _Ref111395609]Thirrja e Mbledhjes. Mbledhjet e Këshillit Mbikëqyrës thirren nga Kryetari i Këshillit  Mbikëqyrës kurdoherë që gjykohet e nevojshme për qëllimet e veprimtarisë së Shoqërisë, por jo më pak se dy herë në vit, me nismë të tij ose me kërkesë të Anëtarëve. Nëse Kryetari i Këshillit  Mbikëqyrës nuk e përmbush këtë kërkesë brenda tridhjetë (30) ditësh kalendarike nga kërkesa, çdo Anëtar i Këshillit  Mbikëqyrës ka të drejtë ta thërrasë drejtpërdrejt Këshillin Mbikëqyrës.
Afatet e Njoftimit. Këshilli Mbikëqyrës do të thirret për tu mbledhur duke dhënë një njoftim paraprak prej të paktën tetë (8) ditësh kalendarike me postë, faks, email ose telefon, por për secilin rast nevojitet konfirmim. Njoftimet me email ose telefon do të ndiqen nga njoftimet me faks ose postë. Në rast urgjence, periudha e njoftimit mund të shkurtohet, me kusht që të gjithë anëtarët e Këshillit  Mbikëqyrës të jenë njoftuar në mënyrë të vlefshme. 
Koha, Vendi, Rendi i Ditës. Koha, vendi dhe rendi i ditës do të caktohen nga Kryetari i Këshillit Mbikëqyrës, por nëse mbledhja është thirrur nga një Anëtar sipas paragrafit (a)  më lart, vendi dhe rendi i ditës do të caktohen nga Anëtari që e thërret mbledhjen. Në rast urgjence, vendi i mbledhjes do të jetë selia e regjistruar e Shoqërisë.
[bookmark: _Ref111444945][bookmark: _Toc118275722]Kuorumi dhe Votimi
Kuorumi për Mbledhjet e Këshillit Mbikëqyrës. Kuorumi për vendimmarrje nga Këshilli Mbikëqyrës do të jetë tre (3) anëtarë të Këshillit Mbikëqyrës, të cilët duhet të jenë të pranishëm personalisht, prej të cilëve të paktën një (1) anëtar i Këshillit Mbikëqyrës, duhet të jetë anëtar i emëruar me propozim të Eagle Hills-it dhe të paktën një (1) anëtar i Këshillit Mbikëqyrës, duhet të jetë anëtar i emëruar me propozim të ASDC-së. Nëse nuk arrihet kuorumi, mbledhja do të shtyhet me një javë dhe mbledhja e ardhshme do të jetë e vlefshme nëse do të  marri pjesë secili prej tre anëtarëve të Këshillit Mbikëqyrës.
Abstenimi. Abstenimi dhe votat e kushtëzuara nuk do të merren në konsideratë. Të gjithë anëtarët e Këshillit Mbikëqyrës do të kenë nga një votë secili. As Kryetari dhe as Zëvendëskryetari i Këshillit  Mbikëqyrës nuk do të kenë të drejtë vote.
Autorizim. Secili Anëtar i Këshillit Mbikëqyrës mund t’i japë një Anëtari tjetër të Këshillit Mbikëqyrës autorizim me shkrim për përfaqësim në lidhje me çdo mbledhje të veçantë të Këshillit Mbikëqyrës. Autorizimi për të votuar do të jepet me shkrim për një mbledhje, përfshirë edhe mbledhjet e ri-thirrura me të njëjtin rend dite.
[bookmark: _Ref111406263][bookmark: _Toc118275723]Vendimmarrja e Këshillit Mbikëqyrës
Shumica e Votave. Këshilli Mbikëqyrës do të marri vendime të vlefshme nëpërmjet votës së shumicës së Anëtarëve.

[bookmark: _Ref111397797]Çështjet e Rezervuara për Këshillin Mbikëqyrës. Këshilli Mbikëqyrës vendos për këto çështje:
Emërimin dhe shkarkimin e Drejtorit dhe Zëvendësdrejtorit dhe caktimin e shpërblimit për punën e tij/saj, si dhe parimet e përcaktimit të shpërblimit të tij/saj;
Mbikëqyrjen e punës së Drejtorit dhe Zëvendësdrejtorit dhe miratimin e raporteve të drejtorit;
Kryerjen e mbikëqyrjeve të brendshme mbi veprimtarinë e Shoqërisë;
Kryerjen e mbikëqyrjes mbi ligjshmërinë e veprimtarisë së Shoqërisë;
Propozimin e  politikave të kontabilitetit në Mbledhjen e Asamblesë dhe përcaktimin e riskut të politikave të menazhimit;
Dhënien e urdhrave për audituesit që të hetojnë raportet financiare të Shoqërisë në baza vjetore;
 Propozimin në Mbledhjen e Asamblesë për përzgjedhjen e audituesit dhe  për rimbursimin e shpërblimin e tij;
Vendime për transaksione me Personat e Lidhur brenda parashikimeve te Neni 13.02  (Transaksione me Personat e Lidhur);
Miratimin e propozimit të Drejtorit lidhur me shpërndarjen e fitimit dhe pagesave të tjera të Aksionerëve;
Dhënien e rekomandimeve dhe opinioneve paraprake, lidhur me çështje që mund të miratohen në Mbledhjen e Asamblesë vetëm me votë unanime dhe për këtë qëllim, rekomandimet dhe/ose opinionet përkatëse, do të konsiderohen si të miratuara nga Këshilli Mbikqyrës, me kusht që këto rekomandime dhe/ose opinione, të miratohen nga të paktën një anëtar i Këshillit Mbikëqyrës i miratuar nga ASDC-ja dhe të paktën një anëtar i Këshillit Mbikëqyrës i emëruar nga Eagle Hills-i.
Shpenzimet e Miratuara. Çdo shpenzim që identifikohet në mënyrë specifike dhe miratohet në buxhet, nuk kërkon miratim më vete ose të pavarur të Këshillit Mbikëqyrës dhe drejtuesit e Shoqërisë mund ti bëjnë këto shpenzime për Shoqërinë.
Çështje Shtesë. Krahas çështjeve të përcaktuara në paragrafin (b)  më lart, Këshilli Mbikëqyrës jep pëlqimin për vendimet lidhur me të gjitha çështjet që nuk janë rezervuar për vendimarrje në Mbledhjen e Asamblesë.
[bookmark: _Toc118275724]Procesverbali i Mbledhjes
Përmbajtja e Procesverbaleve. Kryetari sigurohet që për çdo Mbledhje të Këshillit Mbikëqyrës të mbahet procesverbal. Procesverbali duhet të përmbajë rendin e ditës, anëtarët e pranishëm, çështjet e diskutuara dhe argumentet e shkëmbyera midis Anëtarëve gjatë mbledhjes, mendimet e kundërta të Anëtarëve të Këshillit Mbikëqyrës dhe rezultatin e votimit. Ky procesverbal duhet të nënshkruhet nga Kryetari i Këshillit Mbikëqyrës dhe do t’i vihet në dispozicion të gjithë anëtarëve brenda një afati të arsyeshëm, me postë, faks ose email, pas mbledhjes së Këshillit Mbikëqyrës.
Gjuha e Procesverbalit. Procesverbalet e mbledhjeve të Këshillit Mbikëqyrës do të hartohen zyrtarisht në dy gjuhë: shqip dhe anglisht. Në rast mospërputhjeje ndërmjet versionit në shqip dhe anglisht, mbizotëron versioni në gjuhën angleze.
[bookmark: _Toc118275725]Mbledhjet Telefonike
Zhvillimi i Mbledhjeve. Mbledhjet e Këshillit  Mbikëqyrës dhe Mbledhjet e Komiteteve mund të zhvillohen nëpërmjet tele-konferencave, video-platformave ose mënyrave të ngjashme të komunikimit, për sa kohë që të gjithë personat që marrin pjesë në këtë mbledhje mund ta dëgjojnë njëri-tjetrin. Pjesëmarrja në një Mbledhje Këshilli ose Komiteti që zhvillohet nëpërmjet tele-konferencës, video-platformës ose mënyrave të ngjashme të komunikimit në përputhje me fjalinë pararendëse, do të konsiderohet si prani fizike e Anëtarit në atë mbledhje. Kërkesat për kuorum të Neni 5.06  (Kuorumi dhe Votimi) do të zbatohen përkatësisht.
Vendimet e Miratuara. Të gjitha vendimet e Këshillit Mbikëqyrës mund të miratohen me shkrim (përfshirë me faks dhe email) ose nëpërmjet tele-konferencës, video-platformës apo mënyrave të ngjashme të komunikimit, me kusht që asnjë Anëtar i Këshillit Mbikëqyrës të mos ketë kundërshtim me shkrim përpara se të miratohet vendimi dhe me kusht që këto vendime të miratuara nëpërmjet tele-konferencës, video-platformës apo mënyrave të ngjashme të komunikimit, të konfirmohen nga çdo anëtar i Këshillit Mbikëqyrës pa vonesa të paarsyeshme, me anë të një letre, faksi apo email-i vijues të Kryetarit të Këshillit Mbikëqyrës. Konfirmimet me faks ose email do të ndiqen edhe nga konfirmimet me postë. Parashikimet për shumicën e kërkuar për miratimin e vendimit te Neni 5.07  (Vendimmarrja e Këshillit Mbikëqyrës) do të zbatohen përkatësisht.
Rezultatet e Votimit. Votimi do të koordinohet nga Kryetari i Këshillit Mbikëqyrës (ose mbajtësi i procesverbalit në emër të tij), i cili do tua paraqesi Anëtarëve rezultatet e votimit pa vonesa të paarsyeshme.
[bookmark: _Toc118275726]Rregullat Procedurale
Këshilli Mbikëqyrës do të miratojë rregullat e procedurës për veprimtarinë e vet. Çdo amendim i rregullave të procedurës së Këshillit Mbikëqyrës do të kërkojë miratimin e Këshillit Mbikëqyrës.
[bookmark: _Toc118275727]Komitetet
Këshilli Mbikëqyrës mund të krijojë edhe Komitete për detyra të veçanta ose të përhershme, të cilat kryejnë funksione këshilluese ose përgatitore (“Komitetet”). Ekzistenca e Komiteteve nuk e redukton autoritetin e Këshillit Mbikëqyrës, i cili mbetet organi përgjegjës për marrjen e vendimeve që janë brenda kompetencave të tij.
Përveçse kur përcaktohet ndryshe, rregullat e zbatueshme për të gjithë Këshillin Mbikëqyrës, për aq sa janë të aplikueshme, do të gjejnë zbatim me analogji për të gjitha Komitetet e Këshillit Mbikëqyrës.
[bookmark: _Toc118275728]
DREJTORI DHE PUNONJËS TË TJERË KYÇ
[bookmark: _Ref473716167][bookmark: _Ref105492893][bookmark: _Toc118275729]Emërimi
[bookmark: _Ref473732291]Drejtori dhe Zëvendësdrejtori. Shoqëria do të ketë një Drejtor dhe një Zëvendësdrejtor. Drejtori do të menazhojë veprimtaritë ditore të Shoqërisë. Drejtori do të ndihmohet nga Zëvendësdrejtori, sipas kërkesës së Drejtorit. Drejtori do të emërohet nga Këshilli Mbikëqyrës me propozim të Eagle Hills-it dhe Zëvendësdrejtori do të emërohet nga Këshilli Mbikëqyrës me propozim të ASDC-së. Aksionerët do të sigurojnë që anëtarët e tyre përkatës të Këshillit Mbikëqyrës të votojnë në Këshillin Mbikëqyrës për emërimin e Drejtorit dhe Zëvendës Drejtorit përkatësisht të emëruar nga Eagle Hills dhe ASDC.
Kompetencat e Zëvendësdrejtorit.  Zëvendësdrejtori ka kompetencat e parashikuara shprehimisht ose të deleguara nga Drejtori në diskrecionin e tij.
Të Emëruarit Fillestarë dhe Afati. Drejtori dhe Zëvendësdrejtori emërohet për një afat kohor të rinovueshëm prej 3 (tre)vjetësh. Drejtori dhe Zëvendësdrejtori fillestar janë të renditur në Shtojcën 6.01 (Drejtori dhe Zëvendësdrejtori Fillestar) të këtij Statuti.
[bookmark: _Toc118275730]Zëvendësimi dhe Largimi
Largimi. Çdo punonjës i Shoqërisë, përfshirë edhe Drejtori, mund të largohet nga Këshilli Mbikëqyrës kurdoherë ose pa shkak, kurdo që gjykohet se u shërben interesave më të larta të Shoqërisë.
Dorëheqja. Drejtori mund të japë dorëheqjen duke e njoftuar Këshillin Mbikëqyrës me shkrim. Përveçse kur përcaktohet ndryshe në këtë njoftim, dorëheqja do të hyjë në fuqi pas marrjes së njoftimit nga Këshilli Mbikëqyrës dhe pranimi i dorëheqjes nuk është i nevojshëm për ta bërë atë të efektshëm.  
Zëvendësimi i Përkohshëm. Deri kur Këshilli Mbikëqyrës të caktojë zëvendësin e Drejtorit që largohet ose jep dorëheqjen sikurse parashikohet në Neni 6.01  (Emërimi) këtu, Aksionari që propozoi drejtorin, ka të drejtë të emërojë anëtarët e këtij Aksionari, për të ushtruar përkohësisht detyrat e drejtorit, deri në punësimin e Drejtorit të ri nga Shoqëria.
Kandidimi i Drejtorit të Ri/Zëvendësdrejtorit. Nëse Eagle Hills-i dëshiron ta zëvendësojë Drejtorin, atëherë ASDC-ja u kërkon përfaqësuesve të saj në Këshillin Mbikëqyrës që të votojnë për largimin e tij/saj dhe të kandidojnë Drejtorin e Ri të kandiduar nga Eagle Hills-i, pavarësisht nëse largimi ose zëvendësimi është me apo pa shkak. Nëse ASDC-ja dëshiron ta zëvendësojë Zëvendësdrejtorin, atëherë Eagle Hills-i u kërkon përfaqësuesve të saj në Këshillin Mbikëqyrës që të votojnë për largimin e tij/saj dhe të kandidojnë Zëvendësdrejtorin e ri të kandiduar nga  ASDC-ja, pavarësisht nëse largimi ose zëvendësimi është me apo pa shkak.
Pozicioni i lirë. Nëse pozicioni i Drejtorit/Zëvendësdrejtorit mbetet i lirë për çfarëdo arsyeje përveç largimit (vdekja, dorëheqja etj.), përfaqësuesit e ASDC-së dhe Eagle Hills-it votojnë në favor të kandidatit të Eagle Hills-it si Drejtor i Shoqërisë dhe në favor të kandidatit të ASDC-së si Zëvendësdrejtor.
[bookmark: _Toc118275731]Detyrat; Kompetencat e Drejtorit
Përfaqësimi i Shoqërisë. Shoqëria do të përfaqësohet vetëm nga Drejtori.
Raportimi. Drejtori do t’i raportojë drejtpërdrejt Këshillit Mbikëqyrës dhe do të zbatojë të gjithë urdhrat dhe vendimet e Këshillit Mbikëqyrës. Përveçse kur kërkohet ndryshe nga Këshilli Mbikëqyrës, Drejtori do të marrë pjesë në të gjitha mbledhjet e Këshillit Mbikëqyrës.
Menazhimi i Punës. Drejtori do të menazhojë çështjet ditore të Biznesit së Shoqërisë në përputhje me këtë Statut, Planet e Detajuara të Biznesit, Buxhetin dhe politikat e procedurat e përcaktuara nga Këshilli Mbikëqyrës. Përveçse kur parashikohet ndryshe këtu, Drejtori autorizohet të ndërmarrë veprime në emër të dhe për interes të shoqërisë në përputhje me këtë Statut, Planet e Detajuara të Punës, Buxhetin dhe politikat e procedurat e përcaktuara nga Këshilli Mbikëqyrës.
Ndarja e Informacionit me Aksionerët. Drejtori do t’i japë çdo Aksionari të gjithë informacionin përkatës rreth Biznesit, nëse kërkohet në mënyrë të arsyeshme nga Aksionari, përfshirë edhe informacionin për transaksionet apo marrëdhëniet me Personat e Lidhur dhe palët e treta, për ta siguruar në mënyrë të arsyeshme Aksionarin se, veprimet e Drejtorit do të jenë në interesin më të mirë të Shoqërisë, dhe nuk e vendosin njërin Aksionar në disavantazh krahasuar me tjetrin.
Eksluziviteti në Marrëdhëniet e Punës. Drejtori do ti përkushtohet Biznesit dhe çështjeve të Shoqërisë.
Kufizimi i Kompetencave. Kompetencat e Drejtorit mund të kufizohen nga Këshilli Mbikëqyrës, sipas diskrecionit të këtij të fundit.
[bookmark: _Toc118275732]
KONTRIBUTET NË KAPITAL
[bookmark: _Ref105493116][bookmark: _Toc118275733]Kontributi Fillestar në Kapital
Çdo Aksionar do të japë kontribut në Shoqëri dhe ky kontribut do të shënohet në krah të emrit të tij te Shtojca 7.01- Kontribute fillesare në kapital - Përqindja e Kapitalit) në formën e treguar.  Vlera totale e dakordësuar e Kontributeve në Kapital Fillestar është 3 500 000 lekë, ndarë në 10 000 (dhjetë mijë) aksione, secila me vlerë nominale prej 350 lekë . Çdo Aksionari i caktohet numri i Aksioneve, të drejtat ekonomike, të votimit dhe të dividendëve në %, sikurse përcaktohet në krah të emrit të tij te Shtojca 7.01.     Kontributet fillestare në kapital  - Përqindja e Kapitalit).  Çdo Aksionar do të japë kontributet e veta në Shoqëri njëkohësisht me Aksionarin tjetër.
[bookmark: _Toc118275734]Shlyerja e Kontributit Fillestar në Kapital
Çdo Aksionar do të shlyejë pjesën e vet të Kapitalin Fillestar në llogarinë bankare të Shoqërisë dhe do të ia dokumentojë këtë veprim Aksionarit tjetër.
[bookmark: _Ref110949349][bookmark: _Ref111445341][bookmark: _Toc118275735]Kontributet Shtesë
[bookmark: _Hlk111538317]Kontributet Shtesë në Kapital i Eagle Hills-it. Krahas dhe më vete nga çdo kontribut që mund të vendosin Aksionerët të japin, Eagle Hills-i do të japë këto kontribute shtesë në kapital:
Përpara Datës së Dhënies në Dorëzim të Fazës 1, Zmadhimi i Kapitalit Fillestar, Faza 1;
brenda vitit të parë nga Data e Dhënies në Dorëzim të Fazës 1, të paktën një shumë shtesë parash të barasvlershme me gjashtë (6) milionë euro;
një shumë shtesë që së bashku me shumat e dhëna kontribut sipas nënpikave (1) dhe (2) më lart, që shkon deri në të paktën dhjetë (10%) të Kostove të Projektit të Fazës 1 (sipas kalendarit të miratuar nga Këshilli Mbikëqyrës);
Përpara Datës së Dhënies në Dorëzim të Fazës 2, Zmadhimin e Kapitalit Fillestar, Faza 2;
brenda vitit të parë nga Data e Dhënies në Dorëzim të Fazës 2, të paktën një shtesë shume parash të barasvlershme me dymbëdhjetë (12) milionë euro;
një shumë shtesë që, së bashku me shumat e dhëna kontribut sipas nënpikave (4) dhe (5) më lart, që shkon deri në të paktën dhjetë (10%) të Kostove të Projektit të Fazës 2 (sipas kalendarit të miratuar nga Këshilli Mbikëqyrës);
të gjitha pikat (1) deri në (6) më lart, “Zotimi për Kapital në të Holla”.
[bookmark: _Ref111541477]Thirrjet për kontribut me Kapital. Zotimi për Kapital në të Holla do të ofrohet nga, ose në emër të, Eagle Hills-it, sipas thirrjeve për kapital të propozuara nga Këshilli Mbikëqyrës dhe të miratuara me vendime nga Mbledhja e Asamblesë në përputhje me Planin e Detajuar të Biznesit (“Thirrje për Kapital”). Eagle Hills-i bie dakord se do të kontribuojë kapitalin e kërkuar brenda periudhës së përcaktuar në paragrafin (a) dhe paragrafin (b) të këtij Neni 7.03  (Kontributi Shtesë), në përputhje me Planin e Detajuar të Biznesit, periudhë që në asnjë rast nuk do të jetë më e shkurtër sesa 30 (tridhjetë) Ditë Pune nga miratimi i Thirrjes për Kapital.
[bookmark: _Ref111553040][bookmark: _Toc118275736]Kontributet në Natyrë
Kontributi i Aksionerëve mund të përbëhet nga para ose pasuri (pasuri e luajtshme ose e paluajtshme ose të drejta të shprehura në para) (“Kontribut në natyrë”). Në rastin e Kontributeve në Natyrë, nëse kërkohet nga ligji, raporti do të hartohet nga një ose më shumë ekspertë të licensuar të pavarur, që do të emërohen nga gjykata kompetente, sipas Ligjit për Shoqëritë Tregtare/
[bookmark: _Toc118275737]Nuk ka pjesëmarrje të ASDC-së
Aksionerët bien dakord se ASDC-së nuk do t’i kërkohet të marrë pjesë në thirrje/kontribute për kapital shtesë për asnjë lloj arsyeje.
[bookmark: _Toc118275738]Mbrojtja e ASDC-së kundër reduktimit të përqindjes së pronësisë
Nuk ka reduktim të Përqindjes së Kapitalit. Pavarësisht ndonjë dispozite tjetër që mund të bjerë në kundërshtim me sa vijon, interesi në përqindje i ASDC-së do të jetë i pandryshueshëm dhe të drejtat ekonomike, të shpërndarjes së fitimit, votimit ose të drejtat e tjera të Aksionarit, sikurse përcaktohen në Neni 7.01  (Kontributet në Kapital Fillestar) do të jenë në të gjitha rastet 33 % (tridhjetë e tre për qind), dhe nuk do të reduktohen ose pakësohen nga asnjë kontribut në përqindjen e kapitalit të Shoqërisë, Kontribut në Natyrë, emetimi i aksioneve të tjera, ndarja e aksioneve, bashkimeve me përthithje, riorganizimeve, pranimeve të Aksionerëve të rinj sipas termave të këtij Statuti, ose çdo arsyeje tjetër, për sa kohë që Shoqëria (ose pasardhësja e saj) ekziston dhe ASDC-ja (ose pasardhësja e saj sipas një Transferimi të Pakufizuar) vijon të jetë Aksionari i saj.
Emetimi i Aksioneve Shtesë: Në rast se Shoqëria emeton aksione me vlerë të çfarëdolloji, atëherë Shoqëria do t’ja rrisë numrin e aksioneve të mbajtura nga ASDC-ja në mënyrë të tillë që pronësia proporcionale e ASDC-së e aksioneve të Shoqërisë të mos zvogëlohet.
[bookmark: _Toc118275739]
SHPËRNDARJA E DIVIDENDËVE
[bookmark: _Ref106954409][bookmark: _Ref118235932][bookmark: _Toc118275740]Politika e Shpërndarjes
[bookmark: _Ref110530729][bookmark: _Ref101352433][bookmark: _Ref105107105]Palët bien dakord se Shoqëria do ta ushtrojë Biznesin  duke ushtruar politikën e shpërndarjes së dividendëve si parim drejtues, sipas parashikimeve të këtij Neni. Koha e shpërndarjes dhe shuma e dividendit që do t’u shpërndahet Aksionerëve do të vendoset duke marrë në konsideratë Biznesin, Buxhetin dhe performancën financiare të Shoqërisë sipas dispozitave te Neni 4.06  (a)  (Pëlqimi i nevojshëm për Vendimet e Rendësishme) të Statutit.
[bookmark: _Ref118236265][bookmark: _Toc118275741][bookmark: _Hlk118228426]Rimbursimi i Kostove të Pastrimit të Territorit të Shoqërisë
Pavarësisht parashikimeve te Neni 8.01  (Politika e Shpërndarjes), nëse Shoqëria ka paguar për Lirimin Fizik dhe/ose Pastrimin Mjedisor të Kantierit në Fazën 1 ose Kantierit në Fazën 2, duke përdorur kontributet në para të Eagle Hills-it ndaj Shoqërisë, Qeveria e Shqipërisë/ASDC-ja bie dakord se shuma e dokumentuar siç duhet e kostove të lirimit ose pastrimit në fjalë (në vijim “Kostot e Pastrimit të Territorit të Shoqërisë”), do të mbahet nga dividendi që duhet t’i shpërndahet ASDC-së në përputhje me Neni 8.01  (Politikat e Shpërndarjes) më lart. Palët bien dakord se në këtë rrethanë, ASDC-ja nuk do të marrë asnjë dividend, deri sa ose (i) përveç dividendit të Eagle Hills-it, Shoqëria të ketë shpërndarë tek Eagle Hills-i dividendin e mbajtur nga ASDC-ja, derisa Eagle Hills-i të marrë një shumë dividendi neto shtesë të barasvlershme me Kostot e Pastrimit të Territorit të Shoqërisë, ose (ii) nëse Eagle Hills-i nuk zgjedh të marrë dividend, shuma e mbajtur e dividendit është e barasvlershme me Kostot e Pastrimit të Territorit të Shoqërisë, dhe vetëm atëherë, parashikimet në Neni 8.01  marrin efekt të plotë dhe ASDC-ja vijon marrjen e rregullt të dividendit përkatës. Nëse Kostot e Pastrimit të Territorit të Shoqërisë do të mbulohen nga burime financimi të tjera përveç kontributeve në para të Eagle Hills-it, atëherë zbatohen të njëjtat parashikime të këtij Neni, por shuma e dividendit që do të mbahet, do të jetë deri në përqindjen e Kostove të Pastrimit të Territorit të Shoqërisë në proporcion me përqindjen e pronësisë të Eagle Hills-i në Shoqëri.
[bookmark: _Toc118275742]Rendi i Pagesave
Në varësi të dhe në përputhje me Neni 8.01  dhe Neni 8.02  (Rimbursimi i Kostove të Pastrimit të Territorit të Shoqërisë) Neni 8.01  radha e shlyerjes së huave dhe politika e shpërndarjes së Shoqërisë pas shlyerjes së borxheve dhe detyrimeve kundrejt palëve të treta (përveçse në lidhje me Shërbimet), në varësi të marrëveshjeve dhe detyrimeve ndaj bankave financuese që mundësojnë financim për Shoqërinë, do të jetë si vijon:
shlyerja e kësteve përkatëse të huas(ve) të Aksionerëve dhe financimeve të tjera joaksionare të ngjashme, bashkërisht me interesat e ngarkuara proporcionalisht ndaj shumës së papaguar të huave aksionare dhe financimeve të tjera joaksionare të ngjashme;
shlyerja e kësteve përkatëse të huave të marra nga bankat palë e tretë ose institucione të tjera financiare; dhe
pas përmbushjes së pikave të mësipërme dhe në varësi të vendimeve të Mbledhjes së Asamblesë, në diskrecionin e vet të plotë, për shpërndarjen e fondeve në tepricë ose pjesë të tyre, fondet e mbetura ligjërisht të disponueshme për t’u shpërndarë nga Shoqëria do të shpërndahen si dividendë ndaj Aksionerëve, në proporcion me përqindjen e pronësisë që kanë në kapitalin e Shoqërisë.
[bookmark: _Toc118275743]
BUXHETI; KONTABILITETI; ÇËSHTJET TATIMORE
[bookmark: _Ref473806985][bookmark: _Toc118275744]Buxheti
Miratimi i Buxhetit. Jo më vonë se 60 (gjashtëdhjetë) ditë përpara çdo Viti Fiskal, Drejtori do t’i paraqesë Këshillit Mbikëqyrës, Buxhetin e propozuar për Vitin e Ardhshëm Fiskal, i cili do të jetë në formë dhe në përmbajtje siç është përcaktuar nga Këshilli Mbikëqyrës. Sa më parë të jetë e mundur, por në çdo rast përpara fillimit të Vitit Fiskal përkatës, Drejtori do t’i paraqesë Këshillit Mbikëqyrës Buxhetin e propozuar për çdo muaj kalendarik të Vitit Fiskal përkatës. Buxhet i propozuar do t’i nënshtrohet rishikimit dhe miratimit të Këshillit Mbikëqyrës në përputhje me parashikimet te Neni 5.07  (Vendimmarrja e Këshillit Mbikëqyrës) të këtij Statuti. Në vazhdim të sa më sipër, Buxheti i miratuar nga Këshilli Mbikëqyrës do t’i nënshtrohet rishikimit dhe miratimit nga Mbledhja e Asamblesë në përputhje me parashikimet te Neni 4.06  (Vendimet e Rendësishme).
Informacione të Tjera Financiare. Drejtori do t’i dorëzojë Këshillit Mbikëqyrës raporte (financiare ose të tjera) dhe buxhetet sipas kërkesave së Këshillit Mbikëqyrës.
[bookmark: _Toc118275745]Raportet Periodike 
Raportet financiare periodike. Shoqëria do të përgatisë dhe do t’u japë anëtarëve të Këshillit Mbikëqyrës, sa më shpejt të jetë e mundur dhe në formën dhe përmbajtjen e përcaktuar nga Këshilli Mbikëqyrës, llogaritë tremujore të paaudituara të menazhimit të Shoqërisë, brenda dyzet e pesë (45) ditësh pas përfundimit të çdo tremujori. Çdo raport tremujor duhet të përfshijë edhe parashikimet e buxhetit për humbjet dhe fitimet dhe pasqyrën financiare të Shoqërisë.
Raportet Shtesë. Shoqëria do t’i paraqesë këto raporte si dhe çdo raport tjetër shtesë kur ato kërkohen në mënyrë të arsyeshme dhe kur kërkohen për të qenë në përputhje me praktikat e raportimit financiar të secilit Aksionar, duke marrë parasysh ngarkesën e punës së stafit të Shoqërisë.
Bashkëpunimi midis Aksionerëve. Aksionerët bien dakord të bashkëpunojnë plotësisht dhe t’i japin njëri-tjetrit, sipas kërkesës, të gjithë informacionin e nevojshëm financiar dhe analizën përkatëse të çdo llogarie për interesat e tyre përkatëse në Shoqëri. 
[bookmark: _Toc118275746]Librat dhe Regjistrat, Përputhshmëria
Përpjekjet e Aksionerëve. Aksionerët zotohen se do të bëjnë të gjitha përpjekjet e tyre të arsyeshme, për t’u siguruar se Shoqëria do të mbajë libra të rregullt të shitjeve/blerjeve dhe do të regjistrojë me vërtetësi dhe plotësi të gjitha të dhënat e marrëveshjeve dhe transaksioneve të dhe në lidhje me Biznesin; dhe
Librat dhe Regjistrat e Shoqërisë. Shoqëria do të mbajë libra dhe regjistra të rregullt në përputhje me Legjislacionin e Zbatueshëm per Biznesin e Shoqërisë, libra dhe regjistra të cilët do të mbahen në çdo rast në selinë e regjistruar të Shoqërisë. Pa u kufizuar me sa më lart, Shoqëria mban në selinë e vet të regjistruar, dokumentet e mëposhtme:
listën aktuale të emrave të plotë dhe të adresës së vendbanimit/postës elektronike të Aksionerëve dhe Anëtarëve;
kopjen e Statutit dhe të gjitha ndryshimeve të tij;
kopjet e deklaratave tatimore të Shoqërisë dhe raporteve, nëse ka, për tre (3) Vitet Fiskale më të fundit;
kopjet e pasqyrave financiare, nëse ka, të Shoqërisë për pesë (5) Vitet Fiskale më të fundit; dhe
dokumente të tjera lidhur me Biznesin e Shoqërisë, sikurse mund të kërkohet në mënyrë të arsyeshme herë pas here nga vendimet e Mbledhjes së Asamblesë ose Këshilli Mbikëqyrës;
Përputhshmëria. Shoqëria bën përpjekjet më të mira për të mbajtur në fuqi të plotë të gjitha miratimet, pëlqimet dhe licensat e nevojshme për realizimin e Biznesit.
[bookmark: _Toc118275747]Audituesit e Shoqërisë
Përzgjedhja e Audituesve. Aksionerët bien dakord të emërojnë auditues financiarë ndërkombëtarë të mirënjohur me qëllim që ta ndihmojnë Shoqërinë t’i mbajë librat e shitjes dhe regjistrat në përputhje me Legjislacionin e Zbatueshëm, si dhe të bëjnë auditet e pasqyrave të Shoqërisë në fund të Vitit Fiskal. Përveçse kur dakordësohet ndryshe nga Aksionerët, audituesi ndërkombëtar do të përzgjidhet nga një prej zyrave shqiptare të firmave Big4 të auditimit si (i) KPMG, (ii) PricewaterhouseCoopers, (iii) Deloitte, (iv) Ernst & Young. Këshilli Mbikëqyrës do t’i rekomandojë Mbledhjes së Asamblesë së Shoqërisë të miratojë një prej katër firmave të lartpërmendura të auditimit, për të kryer auditimet financiare.
Audituesi Fillestar. Aksionerët bien dakord se, audituesi i parë ligjor i shoqërisë, do të jetë [●], me NUIS [●].
Afati. Audituesi ligjor do të emërohet për një afat kohor prej një viti. Afati kohor do të zgjasë për një Vit të plotë Fiskal, me kusht që për audituesin e parë të emëruar sipas paragrafit (b) më lart, afati të fillojë nga Data e Themelimit, deri më 31 dhjetor 2023.
[bookmark: _Toc118275748]Të Drejtat e Auditimit dhe Inspektimit të ASDC-së 
Të drejtat e ASDC-së. ASDC-ja, pa ndërhyrë në mënyrë të papërshtatshme tek aktivitetet e Shoqërisë, mundet që me shpenzimet e veta të:
diskutojë në kohë të arsyeshme çështjet, financat dhe llogaritë e Shoqërisë me Drejtorin e Shoqërisë;
në kohë të arsyeshme dhe me njoftim të arsyeshëm paraprak, inspekton dhe mban kopje të të gjithë librave të shitjes, regjistrave, llogarive, urdhrave, faturave, kontratave, vendimeve të brendshme dhe dokumenteve të tjera lidhur me punën dhe çështjet e Shoqërisë, ose në përputhje me kufizimet e arsyeshme të konfidencialitetit, të pranueshme në mënyrë të arsyeshme nga Shoqëria, i inspekton këto dokumente dhe i bën kopjet nëpërmjet një prej përfaqësuesve ose këshilltarëve profesionistë; dhe 
Zotimet e Eagle Hills-it. Eagle Hills-i zotohet se, drejtuesit dhe/ose punonjësit e tij, si dhe drejtuesit dhe/ose punonjësit e Shoqërisë, do t’ u vënë në dispozicion përfaqësuesve ose këshilltarëve profesionistë të emëruar nga ASDC-ja të gjithë informacionin e kërkuar prej tyre, për sa kohë që lidhet me aktivitetet e Shoqërisë.
[bookmark: _Ref111386789][bookmark: _Toc118275749]
TRANSFERIMI I AKSIONEVE 
[bookmark: _Ref473797125][bookmark: _Ref473807082][bookmark: _Ref105497537][bookmark: _Ref111453139][bookmark: _Toc118275750]Kufizimet e Përgjithshme të Transferimeve
Përveçse kur parashikohet në këtë Neni 10.01  (Kufizimet e Pergjithshme të Transferimeve) asnjë Aksionar nuk i shet, transferon, cakton, ngarkon me Barrë ose tjetërson drejtpërdrejt ose tërthorazi aksionet e veta në Shoqëri, ose pjesë të tyre, qoftë për pagesë në para apo në natyrë, ose një ndërthurje të të dyjave, ose pa pagesë, apo nuk lidh marrëveshje, opsione apo ujdi tjetër lidhur me këtë transferim, caktim, ngarkim apo tjetërsim të plotë ose të pjesshëm të aksioneve të veta. Çdo transaksion i tillë për qëllimet e këtij Neni, do të përbëjë “Transferim”.
[bookmark: _Ref118236399][bookmark: _Toc118275751]Kufizimet e Transferimit për Eagle Hills-in
Eagle Hills-i nuk mund të Transferojë të paktën 50.10% (pesëdhjetë e 1/10 për qind të aksioneve totale në Shoqëri (duke mbajtur kështu shumicën e aksioneve të Shoqërisë) përveçse kur ky Transferim miratohet paraprakisht nga ASDC-ja. Sipas Neni 10.06  (E drejta e parablerjes së Aksionarit Joshitës në Transferimet e Kufizuara ), Eagle Hills-i mund t’i transferojë aksionet e mbetura pas marrjes së miratimit paraprak me shkrim nga Qeveria Shqiptare dhe pasi përfituesit e Transferimit të kenë kaluar verifikimet e nevojshme të sigurisë nga Qeveria Shqiptare.
[bookmark: _Ref111453144][bookmark: _Toc118275752]Transferimet e Pakushtëzuara.
[bookmark: _Ref111552814]Transferimet e Pakushtëzuara. Aksionerët bien dakord se Transferimi nuk përfshin Transferimet e aksioneve që bëhen në favor të (i) Personave të Lidhur të Eagle Hills-it që janë plotësisht në pronësinë ose Kontrollin e Pronarëve Përfitues ose ndonjërit prej tyre, ose (ii) një Personi që është plotësisht nën pronësinë dhe Kontrollin e Qeverisë Shqiptare, Transferime të cilat do të jenë të pakushtëzuara dhe do t’i nënshtrohen vetëm ratifikimit të pakualifikuar dhe respektimit nga përfituesit e Transferimit të dispozitave të Marrëveshjes Kuadër si dhe të gjitha detyrimeve në çdo marrëveshje që është nënshkruar nga Aksionerët (“Transferimet e Pakushtëzuara”).
Mosmbajtja e Pronësisë pas Transferimit së Pakushtëzuar. Nëse përfituesi i Transferimit, sipas Transferimit së Pakushtëzuar, nuk është më në pronësinë dhe Kontrollin e plotë të ndonjë prej Pronarëve Përfitues ose Qeverisë Shqiptare për çfarëdolloj arsyeje, aksionet e përftuara i duhen ritransferuar menjëherë dhe plotësisht Aksionarit Shitës sipas rastit. 
Përgjegjësia e vazhdueshme e Aksionarit Shitës. Aksionari Shitës është përgjegjës individualisht dhe bashkërisht si bashkëdebitor për të gjitha detyrimet e përfituesit të Transferimit së Pakushtëzuar. Në rastin e Transferimit së Pakushtëzuar, Garancia mbetet në fuqi dhe mbulon detyrimet e përfituesit të Transferimit në të njëjtën shkallë që ka mbuluar detyrimet e Eagle Hills-it ose ASDC sipas rastit
[bookmark: _Ref111453147][bookmark: _Toc118275753]Jo Transferime Palëve të Treta gjatë Bllokimit
Pavarësisht dispozitave të tjera në këtë Statut, asnjë Aksionar nuk mund t’i transferojë aksionet gjatë Bllokimit, përveçse kur Transferimi bëhet në përputhje me dispozitat e parashikuara te Neni 4.08  (Mekanizmi i Zhbllokimit).
[bookmark: _Ref111473755][bookmark: _Toc118275754]Procedura e Transferimit
[bookmark: _Ref111552716]Njoftimi i Shitjeve. Aksionari Shitës e lajmëron me shkrim Aksionarin Jo-shitës, duke përcaktuar qëllimin për të transferuar aksionet që ka në Shoqëri (“Aksionet e Ofruara”). Njoftimi (“Njoftimi i Shitjes”) përcakton Aksionet e Ofruara, çmimin e Transferimit dhe kushtet e tjera sipas së cilave Aksionet e Ofruara propozohen të transferohen, identitetin e Blerësit dhe datën kur Transaksioni i Propozuar pritet të përfundojë(“Kushtet e Ofertës”).
[bookmark: _Ref111552583]Kushtet e Transferimit.  Në vartës të parashikimeve të bëra te Neni 10.01  (Kufizimet e Përgjithshme të Transferimeve), Neni 10.02   (Kufizimet e Transferimit për Eagle Hills-in), Neni 10.03  (Transferimet e Pakushtëzuara), Neni 10.04  (Jo Transferime për Palë të Treta gjatë Bllokimit) dhe Neni 10.06  (E drejta e Parablerjes së Aksionerëve Jo-shitës në Transferimet e Kufizuara), nëse Aksionari do të bëjë një transferim (“Aksionari Shitës”) në favor të një personi tjetër (“Blerësi”) dhe transferimi propozuar Blerësit, “Transaksioni i Propozuar”), Transferimi është i lejueshëm nëse:
lidhet me të gjitha ose me një pjesë të aksioneve të Aksionarit Shitës në Shoqëri, me kusht që Eagle Hills-i të mund të transferojë vetëm një pjesë të aksioneve që e tejkalojnë shumën e aksioneve të patransferueshme sipas Neni 10.01  (Kufizimet e Transferimit për Eagle Hills-in);
[bookmark: _Hlk115018024]Blerësi merr plotësisht pozicionin përkatës kontraktual në Projektin “Durrës Yacht & Marina” (së bashku me të gjitha të drejtat, detyrimet dhe përgjegjësitë) të Aksionarit Shitës sipas Marrëveshjes Kuadër dhe Marrëveshjeve të Transaksioneve të lidhura me Aksionarin Shitës lidhur me Projektin;
Një garantues me gjendje financiare të paktën të barabartë me Dorëzanësin jep një garanci për Blerësin me objekt të njëjtë me garancinë e mëparshme (në lidhje me Garancinë e NSHMI ose Garancinë e ASDC, sipas rastit), me kusht që nëse përfituesi i Transferimit ka gjendje financiare të paktën të barabartë me Dorëzanësin, nuk do të kërkohet si garantues një palë e tretë, shitblerja do të kryhet në shkëmbim të të hollave dhe do të miratohet nga Mbledhja e Asamblesë;
Nëse Mbledhja e Asamblesë nuk e miraton Transaksionin e Propozuar do të caktohet me vendim një Blerës alternativ, nëse ka, i cili do t’i blejë aksionet e Aksionarit shitës sipas termave dhe kushteve që nuk janë më pak përfituese se ato të parashtruara në Njoftimin e Shitjes, me kusht që të përmbushen gjithmonë kushtet në pikat (1) – (3) të këtij Neni. Në rast mosmarrëveshjesh midis Aksionerëve në lidhje me nëse një entitet ka “gjendje financiare të paktën të barabartë”, një prej katër firmave të mëdha të kontabilitetit (caktuar bashkërisht nga Aksionerët dhe paguar nga Aksionari Shitës) do të konfirmojë nëse entiteti “ka gjendje financiare të paktën të barabartë me Dorëzanësin” dhe ky konfirmim do të merret si provë për gjendjen e tij financiare, sipas kuptimit të kësaj pike.
[bookmark: _Ref105498119][bookmark: _Ref105498215][bookmark: _Ref118124881][bookmark: _Toc118275755]E drejta e Parablerjes e Aksionarit Jo-Shitës në Transferimet e Kufizuara
[bookmark: _Ref111552416]Përgjigjja për Njoftimin e Shitjes. Aksionari Jo-Shitës, brenda një periudhe prej njëzet (20) Ditësh Pune pas Njoftimit të Shitjes, do t’i dërgojë Aksionarit Shitës një njoftim me shkrim, në të cilin deklaron se dëshiron të blejë Aksionin e Ofruar sipas Kushteve të Ofertës, ose refuzon të blejë Aksionin e Ofruar (“Përgjigje”). Nëse Aksionari Jo-Shitës nuk dërgon Përgjigje brenda periudhës së përcaktuar më sipër, konsiderohet se Aksionari Jo-shitës ka refuzuar ta blejë Aksionin e Ofruar.
Detyrimi për Blerje/Shitje. Me marrjen e Përgjigjes në të cilën deklarohet se Aksionari Jo-Shitës dëshiron të blejë Aksionin e Ofruar sipas Kushteve të Ofertës, Aksionari Shitës është i detyruar ta shesë në mënyrë të pakushtëzuar dhe Aksionari Jo-Shitës është i detyruar ta blejë në mënyrë të pakushtëzuar Aksionin e Ofruar sipas Kushteve të Ofertës.
Mbyllja. Mbyllja e shitjes së Aksionit të Ofruar për Aksionarin Jo-Shitës do të kryhet sipas rendit të mëposhtëm:
Aksionari Jo-Shitës publik do të depozitojë sigurimin e përshtatshëm të pagesës sipas Kushteve të Ofertës, sipas rastit;
Aksionerët do të sigurohen që, duke shmangur vonesa jo të nevojshme, të gjitha miratimet që mund të kërkohen për të kryer blerjen e Aksionit të Ofruar, do të merren nga Autoriteti i Konkurrencës dhe do të jenë përfundimtare dhe jo të apelueshme. Shpenzimet për procedurat e marrjes së miratimit nga Autoriteti i Konkurrences do të mbulohen nga Aksionari Jo-Shitës;
Aksionari Jo-Shitës dhe Aksionari Shitës do të nënshkruajnë Aktin e Transferimit lidhur me Aksionin e Ofruar dhe do të vërtetojnë nënshkrimet e tyre në mënyrë të rregullt;
Aksionari Shitës do të dorëzojë të gjitha dorëheqjet e parevokueshme me shkrim të të gjithë Anëtarëve të Këshillit Mbikëqyrës të emëruar me propozim të Aksionarit Shitës, si dhe Drejtorit/Zëvendës Drejtorit, duke konfirmuar se ata nuk kanë asnjë pretendim kundrejt Shoqërisë;
Aksionari Shitës do të dorëzojë të gjitha miratimet ose dokumentet e tilla (nëse ka), sipas nevojës, për të dhënë prova për titullin e Aksionit të Ofruar dhe kapacitetin e Aksionarit Shitës për të shitur dhe transferuar të njëjtin;
subjekt i përputhshmërisë nga ana e Aksionarit Shitës me detyrimet e tij sipas këtij Statuti, shuma e plotë e Kushteve të Ofertës do ti paguhet Aksionarit Shitës.
Transferimi në rast të mungesës së Përgjigjes. Në rast të ndonjë Përgjigjeje negative nga Aksionari Jo-Shitës, ose refuzimi të heshtur nga Aksionari Jo-Shitës për të blerë Aksionin e Ofruar, Aksionari Shitës mund ta përfundojë Transaksionin e Propozuar në përputhje me Njoftimin e Shitjes brenda njëzet (20) Ditëve Pune (nëse nuk kërkohet miratimi nga Autoriteti i Konkurrencës për Transaksionin e Propozuar), ose brenda pesë (5) muajve (nëse kërkohet miratimi i përqendrimeve për Transaksionin e Propozuar). Nëse Transaksioni i Propozuar nuk ka përfunduar brenda periudhës së përcaktuar në këtë Nen, çdo përpjekje e Aksionarit Shitës për të shitur aksionin e tij do të konsiderohet Transferim i ri dhe i nënshtrohet procedurës së përcaktuar te Neni 10.05  (Procedurat e Transferimit).
[bookmark: _Ref111552349]Mospajtimi. Në rast se kushtet e përcaktuara në këtë Neni 10.06  nuk përmbushen në lidhje me një Transferim, ky Transferim (“Transferim i Ndaluar”) nuk do të ketë efekt, Shoqëria nuk do ta njohi Transferimin e Ndaluar dhe Aksionerët nuk do të ndërmarrin asnjë veprim të nevojshëm për ta shtuar aksionarin e ri në Regjistrin Tregtar që mban Qendra Kombëtare e Biznesit dhe do të vazhdojnë të menazhojnë çështjet e Shoqërisë, njësoj sikur Transferimi i Ndaluar të mos kishte ndodhur.
[bookmark: _Toc118275756]E drejta e bashkëshitjes në Transferimet e Kufizuara
[bookmark: _Ref111552277][bookmark: _Ref473801580]E drejta e bashkëshitjes. Në rast të ndonjë Transferimi të kufizuar, Aksionari Jo-Shitës ka të drejtën, por jo detyrimin, për të marrë pjesë në Transferim, duke Transferuar aksionet e tij në mënyrë proporcionale te Blerësi, me të njëjtat terma dhe kushte që zbatohen për Aksionarin Shitës (“E drejta e bashkëshitjes”).
[bookmark: _Ref111552219]Detyrimi për blerje. Nëse Aksionari Jo-Shitës zgjedh të ushtrojë të Drejtën e tij të Bashkëshitjes duke dërguar Njoftimin e Bashkëshitjes në Përgjigje, Aksionari Shitës mund të shesë Aksionin e tij vetëm me kushtin që Blerësi të angazhohet të blejë aksionet proporcionale të Aksionarit Jo-Shitës në formën e një oferte detyruese që Blerësi do t’ia dërgojë Aksionarit Joshitës brenda dhjetë (10) Ditësh Pune nga njoftimi i Aksionarit Shitës për Blerësin që Aksionari Jo-Shitës ka zgjedhur të mos ushtrojë të Drejtën e tij të Bashkëshitjes (“E Drejta e Bashkëshitjes”). Nëse Blerësi nuk i bën Ofertën e Bashkëshitjes Aksionarit Jo-Shitës, Aksionari Shitës ndalohet t’ia shesë aksionin e tij Blerësit.
E drejta për të shitur aksione proporcionale. Në rastin kur Aksionarit Jo-shitës ka zgjedhur në kohën e duhur për të përfshirë aksionin e tij proporcional në një shitje të propozuar në këto kushte, Aksionari Jo-Shitës gëzon të drejtën të shesë një numër Aksionesh në pronësi të Aksionarit Jo-Shitës të barabartë me numrin proporcional të aksionee të tij në raport me numrit total të Aksioneve që do të bliehet nga pala ose palët e treta, sipas rastit, bazuar në përqindjen e kapitalit të Aksionarit Jo-Shitës në Shoqëri.
[bookmark: _Ref111552158]Njoftimi i bashkëshitjes. Aksionari Joshitës do të njoftojë Aksionarin Shitës me shkrim për zgjedhjen e tij për të ushtruar të Drejtën e Bashkëshitjes (“Njoftimi i Bashkëshitjes”) së bashku me Përgjigjen e dhënë në përputhje me Neni 10.06  (E drejta e Parablerjes e Aksionarit Jo-Shitës). Në rast se Aksionari Jo-Shitës (i) e njofton Aksionarin Shitës se nuk do të ushtrojë të drejtën e Bashkëshitjes, ose (ii) nuk e njofton Aksionarin Shitës për zgjedhjen e tij deri në përfundimin e afatit për Përgjigje, E Drejta e Bashkëshitjes shuhet.
[bookmark: _Ref473711598]Angazhimi detyrues për shitje. Njoftimi i Bashkëshitjes përbën një angazhim detyrues për Aksionarin Jo-shitës për t’ia shitur aksionin e tij në Shoqëri Blerësit njëkohësisht me shitjen dhe Transferimin nga Aksionari Shitës dhe në të njëjtat terma dhe kushte.
[bookmark: _Toc118275757]Transferimet e Papajtueshme
Çdo Transferim i Aksioneve ose interesave të tjera në Shoqëri që nuk do të jetë në pajtim me dispozitat e këtij Statuti do të konsiderohet i pavlefshëm.
[bookmark: _Toc118275758]
DALJA
[bookmark: _Toc118275759]Dispozitat e Shitblerjes
Aksionerët do të zbatojnë mutatis mutandis dispozitat në Kreun 18 (Dalja) dhe Kreun 19 (Ushtrimi i Opsioneve të Shitblerjes) të Marrëveshjes Kuadër.
[bookmark: _Ref110949586][bookmark: _Toc118275760]Vlera e Drejtë e Tregut të Aksioneve
Aksionerët do të zbatojnë mutatis mutandis dispozitat në Kreun 20.1 (Vlera e Drejtë e Tregut) të Marrëveshjes Kuadër. 
[bookmark: _Ref111499969][bookmark: _Toc118275761]
KONFIDENCIALITETI 
[bookmark: _Ref111552088][bookmark: _Toc118275762]Informacioni konfidencial
Aksionerët do të bëjnë të gjitha përpjekjet e arsyeshme për ta mbajtur informacionin konfidencial dhe për të siguruar se Personat e Lidhur të tyre përkatës dhe oficerët, punonjësit, agjentët dhe profesionistët e tyre përkatës dhe këshilltarët e tjerë do të mbajnë konfidencial çdo informacion (“Informacion Konfidencial”):
lidhur me klientët, Biznesin, asetet ose çështjet e Shoqërisë që mund të kenë ose të marrin nëpërmjet pronësisë së një interesi në Shoqëri; ose
lidhur me klientët, bizneset, asetet ose çështjet e Aksionerëve të tjerë apo të ndonjë prej Personat e Lidhur të tyre, që mund të kenë ose të marrin nëpërmjet një Aksionari nëpërmjet ushtrimit të të drejtave të tyre apo zbatimit të detyrimeve të tyre në përputhje me këtë akt.
[bookmark: _Toc118275763]Kufizimet
Ndalohet publikimi pa miratimin paraprak. Asnjë Aksionar nuk mund t’i bëjë me dije një pale të tretë Informacione Konfidenciale, pa miratimin paraprak me shkrim të Aksionarit tjetër.
Nxjerrja e lejuar e të dhënave. Kufizimi i përcaktuar në paragrafin (a) më sipër nuk zbatohet për:
informacionin që është ose bëhet i disponueshëm për publikun (përveçse si rezultat i shkeljes së këtij KREU XII (Konfidencialiteti);
informacionin që zhvillohet në mënyrë të pavarur nga Aksionari përkatës ose që merret nga palë të treta në masën që kërkohet me të drejtën për ta publikuar atë;
informacionin që ishte ligjërisht në zotërim të Aksionarit përkatës pa ndonjë kufizim për publikimin, siç mund të tregohet nga regjistrat me shkrim të Aksionarit ose evidencat e tjera të arsyeshme;
informacionin që, pas publikimit sipas këtij KREU XII (Konfidencialiteti), vihet në dispozicion të Aksionarit përkatës, siç mund të tregohet nga regjistrat me shkrim të Aksionarit ose evidencat e tjera të arsyeshme, nga një burim që nuk lidhet me ndonjë detyrim konfidencialiteti në lidhje me këtë informacion;
prezantimin e Informacionit Konfidencial nga Aksionari te drejtuesit ose punonjësit e tij, ose te Personat e Lidhur e tij, ose drejtorët dhe punonjësit e këtyre Personat e Lidhur, që duhet të dinë se Informacioni Konfidencial për qëllime lidhur me këtë Statut ose Marrëveshjet e Transaksionit, me kushtin që, ata drejtues dhe punonjës të jenë subjekt i një detyrimi statutor ose kontraktual që është po aq strikt për konfidencialitetin;
publikimin e informacionit në masën e kërkuar për publikim me ligj (me kushtin që, për shmangie të dyshimit, ky ligj të mos përjashtojë detyrimet konfidenciale nga publikimi i informacionit), rregullat e çdo burse të njohur ose gjykate së juridiksionit kompetent, autoriteti qeveritar zyrtar ose rregullator, apo ndonjë vendimi, urdhri apo kërkese detyruese të ndonjë autoriteti tjetër kompetent;
publikimin e informacionit për ndonjë autoritet tatimor në masën e arsyeshme të kërkuar për qëllime të çështjeve tatimore të Aksionarit përkatës apo të ndonjë prej Ortakëve të tij;
prezantimin te këshilltarët profesionistë të Aksionarit të informacionit që kërkohet në mënyrë të arsyeshme për t’u publikuar për qëllime lidhur me Statutin ose Marrëveshjet e Transaksionit, me kushtin që, këta këshilltarë profesionistë, të jenë subjekt i një detyrimi statutor ose kontraktual që është po aq strikt për konfidencialitetin;
prezantimin te ndonjë sigurues sipas ose në lidhje me një politikë sigurimi lidhur me Biznesin, sipas rastit, me kushtin që, këta persona, të jenë subjekt i një detyrimi njësoj strikt për konfidencialitetin statutor ose kontraktual;
prezantimin e informacionit te ndonjë bankë ose institucion financiar për qëllime të kërkimit ose marrjes së financimit lidhur me Projektin, duke përfshirë çdo konsulent profesionist të marrë nga ajo bankë apo institucion financiar për qëllime të vlerësimit të Informacionit Konfidencial, me kushtin që, këta persona, të jenë subjekt i një detyrimi njësoj strikt për konfidencialitetin statutor ose kontraktual;
çdo shpallje, ose qarkore, apo informacion të ofruar në përputhje me kushtet e Kreut 23 (Njoftimet Publike) të Marrëveshjes Kuadër;
Udhëzimi i palëve të treta. Secili Aksionar do të informojë çdo oficer, punonjës ose agjent, apo profesionist ose këshilltar tjetër, duke e këshilluar në lidhje me çështje që kanë të bëjnë me Statutin ose Marrëveshjet e Transaksionit, ose të cilit i ofron Informacion Konfidencial, se ky informacion është konfidencial dhe i udhëzon ata lidhur me:
çdo shpallje, ose qarkore, apo informacion të ofruar në përputhje me kushtet e Kreut 23 (Njoftimet Publike) të Marrëveshjes Kuadër;
mbajtjen konfidenciale të informacionit; dhe
mos bërjen publike te ndonjë palë e tretë (përveç personave të cilëve u është bërë me dije, ose mund t’u bëhet me dije në përputhje me përcaktimet e këtij KREU XII (Konfidencialiteti).
Kohëzgjatja e kufizimit. Me pushimin e së qënit Aksionar për çfarëdo arsyeje, Aksionari do të jetë i lidhur me detyrimet që burojnë nga ky KREU XII (Konfidencialiteti) për një periudhë prej tre (3) vitesh. Nëse kërkohet nga Shoqëria, Aksionari është i detyruar t’i dorëzojë në kohë Shoqërisë të gjitha materialet që përmbajnë Informacion Konfidencial të mbajtur prej tij ose ndonjë prej Personave të Lidhur të tij apo pale të tretë që i ka marrë këto të dhëna nëpërmjet Aksionarit dhe nuk mban asnjë material të tillë (qoftë në format fizik apo digjital) përveç atyre të kërkuara nga Legjislacioni i Zbatueshëm.
[bookmark: _Toc118275764]
TË NDRYSHME 
[bookmark: _Toc118275765][bookmark: _Ref106967342]Deklaratat dhe Garancitë
Secili Aksionar, deklaron dhe i garanton Aksionarit tjetër, që nga data e këtij Statuti, si më poshtë:
Organizimi, Pozicioni dhe Fuqia. Ky Aksionar është i organizuar në mënyrë të rregullt, ekziston në mënyrë të vlefshme dhe në pozicion të mirë sipas Legjislacionit të Zbatueshëm dhe ka fuqi dhe zotësi të plotë, si dhe zotëron franchise, licensa, leje, autorizime dhe miratime të nevojshme për t’i mundësuar marrjen në pronësi, marrjen me qira ose mbajtjen e pasurive dhe aseteve të tij, duke përfshirë Aksionet dhe kryerjen e biznesit të tij, siç është kryer aktualisht.
Autoriteti; Nënshkrimi dhe Zbatimi; Zbatueshmëria. Ky Aksionar ka fuqi dhe zotësi të plotë për nënshkrimin e këtij Statuti. Nënshkrimi dhe zbatimi nga ky Aksionar i këtij Statuti, është autorizuar në mënyrë të rregullt, nëpërmjet të gjitha veprimeve të nevojshme. Ky Aksionar e ka nënshkruar dhe zbatuar këtë Statut në mënyrë të rregullt, dhe ky Statut përbën detyrimin e tij ligjor, të vlefshëm dhe detyrues, të zbatueshëm ndaj tij në përputhje me kushtet e tij.
[bookmark: _Ref111474006][bookmark: _Toc118275766]Transaksioni me Personat e Lidhur
Transaksionet e Parimit të Tregut. Aksionerët kërkojnë që Shoqëria të mos hyjë në transaksione, marrëveshje ose mirëkuptime të ndonjë lloji me Ortakun e Aksionarit ose të lidhur me shoqërinë Eagle Hills, përveç ndonjë transaksioni, marrëveshjeje ose mirëkuptimi sipas termave dhe kushteve të parimeve të tregut subjekt i Neni 4.08 (Vendimet e Rendësishme).
Zgjidhja e konflikteve. Pavarësisht se çfarë parashikohet ndryshe, në zbatim të Nenit 13, pika 3 e Ligjit për Shoqëritë Tregtare, Aksionerët do të japin paraprakisht miratimin (ky miratim konsiderohet i regjistruar së bashku me Statutin për qëllime të Ligjit për Shoqëritë Tregtare), që Shoqëri të hyjë në transaksione, marrëveshje ose mirëkuptime të çfarëdolloji me Personat e Lidhur e Aksionerëve të saj deri në dyqind mijë (200.000) euro sipas marrëveshjes subjekt i një shume totale maksimale prej pesë (5) milionë eurosh në vit, pa ndonjë kërkesë për miratim nga Aksionerët nëse (i) këto transaksione janë në përputhje me parimin e tregut dhe (ii) këto transaksione, marrëveshje ose mirëkuptime nuk lidhen me Shërbimet. Çdo transaksion mbi këtë kufi, kërkohet të miratohet shprehimisht nga Aksionari që nuk është Person i Lidhur i palës homologe në këtë transaksion.
[bookmark: _Toc118275767]Politika e Përgjegjësisë Sociale të Shoqërisë
Qëllimet e CSRP-së. Aksionerët do të përpiqen të ndjekin standardet, udhëzimet dhe parimet e njohura në nivel kombëtar dhe ndërkombëtar për përgjegjësinë sociale të shoqërisë, që janë mbështetur ose përkrahen nga Aksionerët, duke përfshirë Udhëzimet e OECD-së për Ndërmarrjet Shumëkombëshe. Aksionerët dhe Shoqëria do të inkurajojnë çdo Person që është apo që do të përfshihet lidhur me Projektin, që t’i përfshijë vullnetarisht këto standarde, udhëzime dhe parime në praktikat e tyre të punës dhe politikat e tyre të brendshme. Këto standarde, udhëzime dhe parime, trajtojnë çështje si: puna, mjedisi, barazia gjinore, të drejtat e njeriut, marrëdhëniet me komunitetin dhe antikorrupsionin.
Kontributi i Shoqërisë. Krahas kësaj, Aksionerët bien dakord se si pjesë e angazhimit të përgjegjësisë sociale të shoqërisë, Shoqëria do të përfshijë parashikime të posaçme në Planin e Detajuar të Biznesit dhe në Buxhet, për të kontribuuar në, dhe mbështetur ngritjen e kapaciteteve dhe programet e punësimit të të rinjve në fushat e transportit detar, peshkimit dhe turizmit, sipas miratimit të Aksionerëve në gjykimin e tyre. Ky kontribut dhe kjo mbështetje mund të përfshijnë bursa, trajnime, projekte kërkimore dhe inovacioni të ofruara përmes Qendrës së Ekselencës për Çështjet Detare, Universitetit të Durrësit dhe organeve të tjera arsimore publike në fushën e turizmit dhe transportit detar dhe krijimin e lidhjeve me rëndësi në nivel kombëtar dhe rajonal, në kuadër të bashkërendimit të Shqipërisë me acquis-in dhe standardet e Bashkimit Evropian për sigurinë detare, peshkimin dhe shërbimet portuale.
[bookmark: _Toc118275768]Veçueshmëria
Termat, kushtet dhe dispozitat e këtij Statuti janë plotësisht të veçueshme, dhe vendimi ose Gjykimi i ndonjë gjykate të juridiksionit kompetent, që shpall të pavlefshëm ose të pazbatueshëm një ose më shumë terma, kushte ose dispozita, nuk shpall të pavlefshëm ose të pazbatueshëm asnjë prej termave, kushteve ose dispozitave të tjera të saj dhe ky term i pavlefshëm ose i pazbatueshëm, do të zëvendësohet me një term të vlefshëm dhe të zbatueshëm, që do të pasqyrojë në masën më të madhe të mundshme, qëllimet fillestare të Aksionerëve në këtë dokument.
[bookmark: _Ref473806577][bookmark: _Toc118275769]Titujt
Tabela e përmbajtjes, ndarja e këtij Statuti në nene, seksione, paragrafe, dhe vendosja e titujve, shërbejnë vetëm për lehtësi reference dhe as ndikojnë e as përdoren gjatë të kuptuarit apo interpretimit të këtij Statuti.
[bookmark: _Toc118275770]Statuti si i Tërë
Ky Statut, duke përfshirë Shtojcat dhe marrëveshje dhe dokumente të tjera që referohen ose parashikohen këtu, përbën Statutin në tërësi dhe mirëkuptimin e Aksionerëve lidhur me çështjet e përcaktuara këtu, dhe të gjitha negociatat dhe mirëkuptimet paraprake lidhur me objektin e këtij Statuti, janë bashkuar këtu.

[bookmark: _Ref473802640][bookmark: _Toc118275771]Ndryshimet; Heqja dorë.  
Ndryshimet në këtë Statut, mund të bëhen herë pas here; me kushtin që, asnjë ndryshim apo modifikim i Statutit apo ndonjë dispozite të tij, të mos jetë i vlefshëm ose në fuqi, përveçse me shkrim dhe me nënshkrimin nga secili Aksionar. Asnjë miratim, ose heqje dorë, anulim ose lirim (secili, “Heqje dorë”) prej ndonjë dispozite apo shkeljeje të këtij Statuti, nuk do të jetë i vlefshëm ose në fuqi, përveçse me shkrim dhe me nënshkrimin nga Aksionari që bën këtë Heqje dorë, dhe asnjë Heqje dore specifike nuk përbën Heqje dore në lidhje me ndonjë dispozitë ose shkelje tjetër, me natyrë të ngjashme ose jo. Moskëmbëngulja nga ana e ndonjë pale në këtë dokument në çdo rast për përmbushjen strikte, të plotë dhe në kohë nga pala tjetër të ndonjë dispozite apo detyrimi në këtë Marrëveshje, nuk përbën Heqje dorë nga ajo palë nga ndonjë prej të drejtave të saj në këtë Marrëveshje ose ndryshe.

[bookmark: _Toc118275772]Garanci të mëtejshme
Sipërmarrje të Aksionarit. Secili Aksionar do të realizojë të gjitha aktet e tjera dhe do të nënshkruajë dhe dorëzojë të gjitha dokumentet e tjera që mund të jenë të nevojshme ose të përshtatshme për të përmbushur qëllimet dhe synimin e këtij Statuti.  Secili Aksionar do të votojë Aksionet e veta dhe do të ushtrojë të gjitha të drejtat e tij lidhur me Shoqërinë për të mundësuar që kjo e fundit të pajtohet me detyrimet në këtë dokument dhe për t’u dhënë fuqi dispozitave të këtij Statuti dhe të drejtave të garantuara këtu.
Sjellja e Aksionarit. Secili nga Aksionerët do të veprojë dhe, për aq sa ka të bëjë arsyeshëm me të drejtat dhe fuqitë e tij të kontrollit, që i janë dhënë për të ushtruar (qoftë drejtpërdrejt apo tërthorazi) mbi çështjet e ndonjë Personi, bën që Personi ose Personat e tjerë, të veprojnë në mirëbesim, në mënyrë që: (i) Biznesi i Shoqërisë të kryhet në interesin më të mirë të Shoqërisë dhe Projektit në përgjithësi; (ii) Biznesi i Shoqërisë të kryhet gjithmonë në përputhje me Master Planin, Planin e Biznesit dhe Planet e Detajuara të Biznesit të zbatueshme, praktikat më të mira të industrisë dhe parimet tregtare fitimprurëse; dhe (iii) secili Aksionar dhe të gjitha palët e treta, drejtpërdrejt ose tërthorazi nën kontrollin e tyre ose që ushtrojnë kontroll mbi to, nuk veprojnë në një mënyrë që pengon ose ndalon Shoqërinë ta kryejë Biznesin në mënyrë të përshtatshme, efikase dhe të arsyeshme.
[bookmark: _Toc118275773]Pasuesit dhe të Caktuarit.
Ky Statut është detyrues dhe në interes të pasuesve përkatës dhe të caktuarve të autorizuar të secilit Aksionar në këtë dokument: me kushtin që, asnjë Aksionar të mos Transferojë ose caktojë asnjë nga interesat e Aksionarit (ose përqindje të tyre apo interes përfitues) ose të drejtat, interesat apo detyrimet e Aksionarit në këtë dokument, përveçse në përputhje me termat e këtij Statuti.
[bookmark: _Toc118275774]Shpërbërja dhe Likuidimi 
Në rast likuidimi të Shoqërisë, në përputhje me Legjislacionin e Zbatueshëm dhe vendimin e posaçëm të Mbledhjes së Asamblesë, likuiduesi mund të shpërndajë për interes të Aksionerëve, të gjithë ose një pjesë të aseteve të Shoqërisë, dhe për këtë qëllim mund të vlerësojë çdo aset dhe të përcaktojë mënyrën e shpërndarjes ndërmjet Aksionerëve.
[bookmark: _Toc118275775]Legjislacioni i Zbatueshëm
Ky Statut rregullohet dhe interpretohet në të gjitha aspektet në përputhje me ligjet e Republikës së Shqipërisë. Për sa u përket atyre që nuk janë parashikuar në këtë Statut, zbatohen dispozitat e Ligjit për Shoqëritë Tregtare, Kodi Civil i Shqipërisë, si dhe ligje të tjera të posaçme në Republikën e Shqipërisë.

[bookmark: _Toc118275776]Zgjidhja e mosmarrëveshjeve
Zgjidhja e të gjitha  mosmarrëveshjeve, në lidhje me këtë Statut, do të realizohet  në përputhje me Kreun 26 (Zgjidhja e Mosmarrëveshjeve) të Marrëveshjes Kuadër i cili është përfshirë këtu me referencë dhe do të zbatohet mutatis mutandis, përveç rasteve kur kërkohet ndryshe sipas Legjislacionit të Zbatueshëm
[bookmark: _Ref104918206][bookmark: _Toc118275777]Njoftimet
Gjuhë shqipe. Nëse Legjislacioni i Zbatueshëm parashikon se një komunikim, duke përfshirë, por pa u kufizuar, njoftimet, diskutimet dhe procesverbalet e Mbledhjes së Asamblesë dhe mbledhjes së Këshillit Mbikëqyrës detyrimisht duhet të kryhen në gjuhën shqipe, atëherë komunikimi, duke përfshirë, por pa u kufizuar, njoftimet, diskutimet dhe procesverbalet e organeve përkatëse të shoqërisë, kryhen në formë dygjuhëshe, në shqip dhe në anglisht. Në rast mospërputhjeje ndërmjet versionit në shqip dhe anglisht, mbizotëron vetëm versioni në gjuhën angleze ndërmjet Aksionerëve. 
Metodat e Njoftimit. Për sa kohë nuk parashikohet shprehimisht ndryshe në këtë Marrëveshje, çdo njoftim, pretendim, kërkesë, pyetje, pëlqim, miratim apo komunikim tjetër ndaj Aksionarit në të, kryhet në gjuhën angleze dhe shqipe dhe konsiderohet si i kryer ose i dhënë në rastin kur bëhet me shkrim dhe dorëzohet personalisht me konfirmim dorëzimi, ose kur dërgohet me postë të regjistruar (të parapaguar), faks ose shërbim korrier (të parapaguar) te Aksionari në fjalë, në adresën përkatëse të përcaktuar më poshtë (ose në adresa të tjera të njoftuara nga Palët me shkrim ndaj Palës tjetër/Dorëzanësit). Të gjitha njoftimet do të dërgohen edhe përmes një email-i për lehtësi, pa u konsideruar si njoftim sipas kësaj Marrëveshjeje. Të gjitha njoftimet dhe komunikimet e tjera konsiderohen të kryera në datën e marrjes nga personi i adresuar.
Për Eagle Hills-in:
Adresa: Administrata 8 - Porti i Durrësit, Rruga Tregtare, Lagjia Nr. 1, Durrës, Shqipëri		
Në vëmendje të: Departamenti Ligjor
Email: asg@eaglehills.com

Për Dijeni	
Adresa: Capital Plaza, Office Toëer, Level 9, Al Dana, Khalifa Bin Zayed St., Abu Dhabi, United Arab Emirates		
Në vëmendje të: Departamenti Ligjor
Email: asg@eaglehills.com ; abh@symphony.uk.com 

Për ASDC-në:
Adresa: Rruga “Tregtare” Lagja nr.1, Porti Durrës, Shqipëri	
Në vëmendje të: Administratori
Email: paradhoma@asdc.al; info@asdc.al

[bookmark: _Toc118275778]Shpenzimet për tarifa
Aksionerët bien dakord se do të financojnë bashkërisht dhe në mënyrë proporcionale kostot e krijimit të Shoqërisë.
[bookmark: _Toc118275779]Gjuha
Gjuha për komunikimet ndërmjet Aksionerëve është gjuha shqipe dhe kur është e nevojshme, anglishtja. Ky Statut është hartuar në anglisht dhe shqip, dhe Aksionerët bien dakord dhe pranojnë se për interpretimin e këtij Statuti në ndonjë gjykatë, do të mbizotërojë versioni në anglisht.
[bookmark: _Toc118275780]Asnjë Interpretim kundër Hartuesit
Aksionerët pranojnë se ky është një dokument i negociuar. Fakti që një Aksionar (ose këshilltarët e tij) kanë hartuar Statutin ose një dispozitë të caktuar të tij ose që ai përfiton nga kjo dispozitë nuk do të përdoret kundër tij në interpretimin e kushteve të Statutit.

[bookmark: _Toc118275781]Të kuptuarit e dokumenteve dhe dispozitave 
Aksionerët pranojnë dhe bien dakord se kanë lexuar dhe kuptuar termat, detyrimet dhe të drejtat që rrjedhin nga ky Statut dhe se kanë pasur mundësinë të konsultohen me këshilltarin ligjor sipas zgjedhjes së tyre.
.






NË DËSHMI TË SA MË SIPËR, Aksionerët zbatojnë këtë Marrëveshje përmes përfaqësuesve të tyre të autorizuar me ligj:

AKSIONERËT THEMELUES


	EAGLE HILLS REAL ESTATE DEVELOPMENT  sh.p.k.

	Nga: _____________________________
	

	
	Emri: Mohamed Ali Rashed Alabbar

	
	Titulli: Drejtor i Përgjithshëm




	[bookmark: CompanyName]Albanian seasports development company sh.a.

	Nga: _____________________________
	

	
	Emri: Z. Erlis HERENI

	
	Titulli: Drejtor i Përgjithshëm








[bookmark: _Toc118275782]LISTA E SHTOJCAVE

[bookmark: _Ref110949047][bookmark: _Toc118275783]Shtojca 5.01.     Përbërja e Këshillit


	
	Emri
	Funksioni
	Propozuar nga:

	1.
	
	Kryetar
	Eagle Hills

	2.
	
	Nënkryetar
	ASDC

	3.
	
	
	

	4.
	
	
	

	5.
	
	
	





[bookmark: _Toc118275784]Shtojca 6.01.     Drejtori dhe Zëvendësdrejtori

	
	Emri
	Funksioni
	Propozuar nga:

	1.
	
	Drejtor
	Eagle Hills

	2.
	
	Zëvendësdrejtor
	ASDC




[bookmark: _Ref105496427][bookmark: _Toc118275785]Shtojca 7.01.     Kontributet fillestare në kapital – Përqindja e kapitalit

	Emri i Aksionarit
	Kontributi i Kapitalit Fillestar në LEK
	Të drejtat ekonomike, të votimit dhe dividendit (Përqindja)

	Albanian Seaports Development Company sh.a.
	[●]
	[●]%

	Eagle Hills Real Estate Development sh.p.k.
	[●]
	[●]%
































[bookmark: _Toc118275786]LISTA E ANEKSEVE

[bookmark: _Toc118275787]Aneksi 1.     Marrëveshja Kuadër




































Faqja 16 nga 48

